
 诇讗驻讜拽讬 诪专' 讬讜住讬 讚讗诪专 讝诪谞讜 砖诇 砖讟专 诪讜讻讬讞 注诇讬讜 讗注''讙 讚专讘 讙讜驻讬讛 驻住讬拽 讻讜讜转讬讛 讘讛讛讬讗 驻专拽讗 讚讛转诐 诇砖讜驻专讗 讚砖讟专讗 讗转拽讬谉. 讗讘诇 讛讻讗 诇诪讗谉 讚讗诪专 讘讻诇讬讜 砖诇 诪拽谞讛 诇讗 诪讛谞讬 讘讻诇讬讜 砖诇 拽讜谞讛 讜讘拽讜谞讟专住 驻讬专砖 讘讛讝讛讘 (讘''诪 诪讝.) 讚诇讜讬 讚讗诪专 讘讻诇讬讜 砖诇 诪拽谞讛 讻''砖 讘讻诇讬讜 砖诇 拽讜谞讛 讜讗讬谉 谞专讗讛 讻讬讜谉 讚讗诪专 讚讙讜讗诇 谞转谉 诇讘注讝 诇讗 诪讛谞讬 讗诇讗 讘注谞讬谉 讝讛 讻诪讜 诇专讘 谞讞诪谉 讚讗诪专 驻讬专讬 诇讗 注讘讚讬 讞诇讬驻讬谉 诪砖讜诐 讚讘注讬谞谉 讚讜诪讬讗 讚谞注诇讜 讜诇讗 讗诪专讬谞谉 讚讛讜讗讬诇 讚讻诇讬 砖讜讛 驻专讜讟讛 拽谞讬 讻诇 砖讻谉 驻讬专讜转 砖讜讬诐 讗诇祝 讝讜讝 讚讗讬讻讗 讛谞讗讛 讟驻讬 讚讙诪专 讜诪拽谞讬 讜注讜讚 讗诪专讬谞谉 讘谞讚专讬诐 讘讛砖讜转驻讬谉 (讚祝 诪讞:) 讚住讜讚专讗 拽谞讬 注诇 诪谞转 诇讛拽谞讜转 讛讜讗.: 讻砖专讘讜 讛谞讬讞 诇讜 转驻讬诇讬谉. 讜诇讗 诪砖讜诐 讚诇讗 诪讬注讘讬讚 诇讬讛 讗讬住讜专讗 讚诪讘专讱 注诇讬讛谉 讜讗讬讻讗 讘专讻讛 诇讘讟诇讛 讚讛讗 住讜讻讛 诇讜诇讘 讜砖讜驻专 讜讻诪讛 诪爪讜转 注砖讛 砖讛谞砖讬诐 诪讘专讻讜转 讗诇讗 诪砖讜诐 讚讗讬谉 注讘讚讬诐 专讙讬诇讬诐 讘转驻讬诇讬谉 讜讗讬 诇讗讜 讚砖讞专专讬讛 诇讗 讛讜讛 诪谞讞 诇讬讛: 讗讜转讜 讛注讘讚 讗讬谉 诇讜 转拽谞讛. 驻讬专讜砖 诇讗 讘讘转 讞讜专讬谉 讜诇讗 讘砖驻讞讛 讻讚驻讬专砖 讘拽讜谞讟专住 诇注讬诇. 讜讗讬谉 谞专讗讛 诪讚讗诪专 诇注讬诇 (讚祝 诇讞.) 注讘讚 砖讘专讞 诪讘讬转 讛讗住讜专讬谉 讻讜' 讜诇讗 注讜讚 讗诇讗 砖讻讜驻讬谉 讗转 专讘讜 讜注讜砖讛 讗讜转讜 讘谉 讞讜专讬谉 讜诪讗讬 拽讗 诪砖诪注 诇谉 驻砖讬讟讗 讚讻讜驻讬谉 讗讜转讜 讻讬讜谉 讚讗住讜专 讘砖驻讞讛 讜讘讘转 讞讜专讬谉 讻诪讜 讞爪讬讜 注讘讚 讜讞爪讬讜 讘谉 讞讜专讬谉 讜讻谉 讛讗 讚讗诪专 讘讬专讜砖诇诪讬 讚讛讬讻讗 讚讗诪专 砖讞专专讜 讻讜驻讬谉 讗转 讛讬讜专砖讬诐 诪砖讜诐 诪爪讜讛 诇拽讬讬诐 讚讘专讬 讛诪转 转讬驻讜拽 诇讬讛 诪砖讜诐 讚讗住讜专 讘砖驻讞讛 讜讘讘转 讞讜专讬谉 讜讘驻' 讘转专讗 讚讻专讬转讜转 (讚祝 讻讚:) 讗诪专讬谞谉 讚住讘专. 专砖讘''讙 讛诪驻拽讬专 注讘讚讜 讬爪讗 诇讞讬专讜转 讜爪专讬讱 讙讟 砖讞专讜专 讜诪注讜讻讘 讙讟 砖讞专讜专 讗讜讻诇 讘转专讜诪讛 讜诪住转讘专讗 讻讬讜谉 讚讗讜讻诇 讘转专讜诪讛 讚砖专讬 谞诪讬 讘砖驻讞讛 讜诇讻讱 谞专讗讛 讚讗讬谉 诇讜 转拽谞讛 讘讘转 讞讜专讬谉 拽讗诪专 讗讘诇 讘砖驻讞讛 砖专讬: 爪专讬讱 讜讗讬谉 诇讜 转拽谞讛. 转讬诪讛 讚转讬拽砖讬 诇讬讛 诪讗讬讚讱 讚专讘讬 讬讜讞谞谉 讚讗诪专 诇注讬诇 (诇讞.) 注讘讚 砖讘专讞 诪讘讬转 讛讗住讜专讬谉 讻讜' 讜诇讗 注讜讚 讗诇讗 讻讜驻讬谉 讗转 专讘讜 讗诇诪讗 讬砖 诇讜 转拽谞讛: 讛讗 讗诪专讛 讘诇砖讜谉 砖讞专讜专 讛讻讬 谞诪讬. 转讬诪讛 讚诇注讬诇 拽讗诪专 讗讚专讘讬 讬讜讞谞谉 讗讬 讛讻讬 讛诪驻拽讬专 注讘讚讜 讜诪转 谞诪讬 讬讛讗 诪砖转诇讞 讘诇讗 讙讟 讚注讘讚讜 讻讗砖转讜 讜讛讻讗 诪砖诪注 讚讘注讬 讙讟 讜砖诪讗 诇注讬诇 讗转讬讗 讻专讘 砖诪讜讗诇 讘专 专讘 讬讛讜讚讛 讚讛讻讗 讗讬 谞诪讬 讛讻讗 讘注讬 讙讟 诪讚专讘谞谉 砖诇讗 讬讗诪专 诇讜 注讘讚讬 讗转讛 讻讚讗诪专 诇拽诪谉 诇讞讚 转谞讗 讘讬讜爪讗 讘专讗砖讬 讗讘专讬诐: 

专诪讘"谉

讻讗砖专 注砖讛 讻谉 讬注砖讛 诇讜 讙诪讜诇讜 讬砖讬讘 讘专讗砖讜 诪讜拽诪讬谞谉 诇讬讛 讗驻讜讟专讜驻讗. 驻讬专砖 专砖"讬 讝"诇 讚诪拽专拽砖 诇讬讛 讝讜讝讬 诇讬谞讬拽讗 砖讬砖讞专专 讗讜转讜 诪讚注转 注爪诪讜 砖讛讬讛 转讬谞讜拽 讝讛 诪讙讬注 诇注讜谞转 讛驻注讜讟讜转 讜诪诪讻专讜 诪诪讻专 讜讘诪讟诇讟诇讬诐 讜讗驻讜讟专讜驻讜住 诪讜拽诪讬谞谉 诇讬讛 诇注讬讬谉 讘转拽谞转讜 讜诇砖讜诪讜 讘讚诪讬诐 诪注讜诇讬谉 讗讘诇 讛转讬谞讜拽 讻讜转讘 讙讟 砖讞专讜专 讜讗讬谞讜 谞讻讜谉 讚讛讗 诪"诪 讗讬谉 讙讬讟讜 讙讟 讜讗讬谞讜 讘专 砖诇讬讞 讻诇诇 讚讜诪讬' 讚讗砖转讜 讜诇讗 讘专 诪诪讻专 讛讜讗 讻诇诇 讗诇讗 诪讚专讘谞谉 讜诪砖讜诐 讻讚讬 讞讬讬讜. 
讜讬砖 砖诪拽砖讬诐 注讜讚 注诇讬讜 讚讛讗 讗诪专讬' 讘砖诇讛讬 驻' 诪爪讬讗转 讛讗砖讛 (讻转讜讘讜转 讚祝 注') 诇讗 砖谞讜 讜讻讜' 讗讘诇 讬砖 诇讛谉 讗驻讜讟专讜驻讜住 讗讬谉 诪拽讞谉 诪拽讞 讜讗讬谉 诪诪讻专谉 诪诪讻专 讘诪讟诇讟诇讬诐 讗讘诇 讗讬谞讛 拽讜砖讬' 砖讗驻讜讟专讜驻讜住 讝讛 讻诇 注爪诪讜 诇讗 讛注诪讬讚讜 讗讜转讜 讗诇讗 诇砖讜诪讗 讝讜 讗讘诇 诇讗 诇砖讗专 注住拽讬诐 讻讚讬 砖讬讛讗 诇讜拽讞 讜诪讜讻专 诇讜. 讜讬"讗 砖诇讗 讗诪专讜 讗诇讗 讘讗驻讜讟专讜驻讜住 砖诪讬谞讛讜 讗讘讬 讬转讜诪讬诐 讗讘诇 诪讬谞讛讜 讘"讚 诪拽讞谉 诪拽讞 讜诪诪讻专谉 诪诪讻专 讘诪讟诇讟诇讬诐, 讜诇讗讜 诪讬诇转' 讛讬讗. 
讜专讬"祝 讝"诇 驻讬' 砖讗驻讜讟专讜驻讜住 诪砖讞专专 讜诇讗 讗诪专讜 讚诪拽专拽砖 诇讬讛 诇讬谞讜拽' 讝讜讝讬 讜讻转讘 诇讬讛 讙讬讟讗 注诇 砖诪讬讛 讗诇讗 诪砖讜诐 砖讗诐 讬诪爪讗谞讛 讘砖讜拽 讜讬讗诪专 诇讜 注讘讚讬 讗转讛 讜诪砖诪注 讚讗转讬 讻专' 讚讗诪专 讗祝 讛讜讗 谞讜转谉 讚诪讬 注爪诪讜 讜讬讜爪' 诇讞讬专讜转 诪驻谞讬 砖讛讜讗 讻诪讜讻专讜 诇讜 讜诪讻讗谉 诪砖诪注 砖讛诇讻讛 讻诪讜转讜 讜诪住转讬讬注 诪讝讛 讛驻" 砖讻转讘转讬 诇诪注诇讛 讚砖讬讬讻讗 诪讬诪专讬讛 讘讗讬讚讱 讚讗诪专 讻住祝 讙讜诪专 讘讜 讚讛诇讻转' 讻讜讜转讬讛. 讜讛讗 讚讗诪专讬谞谉 讻讗砖专 注砖讛 讻谉 讬注砖讛 诇讜 诪砖讜诐 讚讗讬 诪讚讬谞' 诇讗 诪讜拽诪讬 诇讬讛 讗驻讜讟专讜驻' 讜讬诪转讬谉 注讚 砖讬讙讚讬诇 讗"谞 诇讗讜 拽谞住' 讛讜讗 讗诇讗 砖诪注专讬诪讬谉 注诇讬讜 讜讘讗讬谉 注诇讬讜 讘注拽讬驻讬谉 诪谉 讛讚讬谉 讜诇讗 讻讗讜转讛 砖讗诪专讜 讘驻' 讛砖讜讗诇 讗转 讛驻专讛 (讚拽"讗 注"讘) 讻讗砖专 注砖讛 讻谉 讬注砖讛 诇讜 诇讗 诪讬讘注讬' 讞爪专 讚诇讗 拽讬讬诪' 诇讗讙专' 讗诇讗 讗驻讬' 讞爪专 讚拽讬讬诪' 诇讗讙专' 讚讗"诇 诇讻"注 谞讬讞' 诇讬 诇讗讜讙讜专讬 诇讚讬讚讱 诇讗 谞讬讞讗 诇讬 诇讗讜讙讜专讬 讚讚诪讬转 注诇讬 讻讗专讬讛 讘讗专讘讗 讜讛讗 讜讚讗讬 讚讬谞讗 讛讜讗 讜讛讬讻' 讚讛讜讬 拽谞住 讛讜讗 注砖讛 砖诇讗 讻讛讜讙谉 诇驻讬讻讱 注砖讜 讘讜 砖诇讗 讻讛讜讙谉 讗诪专讬谞谉 讘讬讛 讘讙诪专' 诪讻诇 诪拽讜诐 讗讘诇 转诪讛谞讬 砖讻转讘讛 专讘讬' 讝"诇 诇讛讛讬讗 讚转谞讬' 讜讗讬, 讛讗驻讜讟专讜驻讬谉 专砖讗讬谉 诇讛讜爪讬讗 注讘讚讬诐 诇讞讬专讜转 讜讻讜' 讜诇讗 讞砖砖 诇驻住讜拽 讘讛 讛诇讻讛 讻专'.
讜讬砖 砖住讜讘专讬诐 讚讻讬 讗诪专讬' 讗讬谉 专砖讗讬谉 诇讛讜爪讬讗 讗讜转谉 诇讞讬专讜转 诇讗 砖讗讬谉 讚讬谞谉 诇注砖讜转 讻谉 砖讛讻诇 诪讜讚讬诐 讚讻砖诐 砖诪讻专谉 诇讗转专讬诐 诪诪讻专 讛讜讗 诇讛砖转讞专专 讘讜 讗祝 诇讬讟讜诇 讚诪讬 注爪诪讜 专砖讗讬谉 讜讻住祝 讙讜诪专 讘讛诐 讗讘诇 讛讟注诐 砖诇讗 谞转谞讜 诇讛诐 专砖讜转 讘讻讱 诪驻谞讬 砖讞砖砖讜 砖诪讗 讬砖讞专专讜 讗讜转诐 讜诇讗 讬讚拽讚拽讜 注诪讛谉 讘砖讜诪转 讚诪讬讛谉 讜讻讗谉 拽谞讗讜 讗讜转诐 诪砖讜诐 讻讗砖专 注砖讛 讻谉 讬注砖讛 诇讜 讜讛注诪讬讚讜 讚讘专讬讛诐 注诇 讚讬谉 转讜专讛 讜讻谉 讗转讛 诪驻专砖 讘讙讬讝讘专讬谉 讜讛讬讬谞讜 讚拽转谞讬 讛讻讗 讜讛讻讗 讗讬谉 专砖讗讬谉 讜诇讗 拽转谞讬 讗讬谉 讬讻讜诇讬谉 讜讻谉 驻住拽 讛专"诐 讛住驻专讚讬 讝"诇 砖讛诇讻讛 讻专讘谞谉 讜诇讬转讗 诇讚专'.





专砖讘"讗

 讗诪专 专讘讬 讬讛讜砖注 讘谉 诇讜讬 注讘讚 砖讛谞讬讞 转驻讬诇讬谉 讘驻谞讬 专讘讜 讬爪讗 诇讞讬专讜转. 讗讜拽讬诪谞讗 诇讛



 讘砖讛谞讬讞 诇讜 专讘讜 转驻讬诇讬谉. 讜诇讗讜 诪砖讜诐 讚注讘讚 讗住讜专 讘转驻讬诇讬谉 讜诪砖讜诐 砖讗住讜专 诇讘专讱 注诇 诪爪讜讛 砖讛讝诪谉 讙专诪讗 砖讛专讬 谞砖讬诐 拽讜专讗讜转 拽专讬讗转 砖诪注 讜诪讘专讻讜转 诇驻谞讬讛 讜诇讗讞专讬讛 讜讗讬谉 诪诪讞讬谉 讘讬讚谉, 讜诪注砖讛 讘讗砖转讜 砖诇 讬讜谞讛 砖诪谞讞转 转驻讬诇讬谉, 讗诇讗 讟注诪讗 讚诪讬诇转讗 讚讻讬讜谉 砖讛谉 驻讟讜专讬谉 讜讗讬谞谉 专讙讬诇讬谉 诇讛谞讬讞 转驻讬诇讬谉, 注讻砖讬讜 砖专讘讜 讘注爪诪讜 诪谞讬讞 诇讜, 讝讻讛 讗诐 诇讗 砖讞专专讜 诇讗 讛讬讛 诪谞讬讞 诇讜 讚拽讜诇 讬讜爪讗 注诇讬讜 砖讛讜讗 讘谉 讞讜专讬谉.



讗诪专 讗诪讬诪专 讛诪驻拽讬专 注讘讚讜 讜诪转 讗讜转讜 讛注讘讚 讗讬谉 诇讜 转拽谞讛. 驻讬专砖 专砖"讬 讝"诇 讗讬谉 诇讜 转拽谞讛 诇讗 诇讬砖讗 砖驻讞讛 讜诇讗 讘转 讞讜专讬谉. 讜讛拽砖讜 注诇讬讜 讘转讜住驻讜转 讚诪注讜讻讘 讙讟 砖讞专讜专 讗讬谞讜 讗住讜专 讘砖驻讞讛 讚讗讬 诇讗 诪讗讬 拽讗 诪讬讘注讬讗 诇谉 诇拽诪谉 诪注讜讻讘 讙讟 砖讞专讜专 讗讜讻诇 讘转专讜诪讛 讗讜 讗讬谞讜 讗讜讻诇 驻砖讬讟讗 讚讗讬谞讜 讗讜讻诇 讚讻讬讜谉 讚讗住讜专 讘砖驻讞讛 讛专讬 讛讜讗 讻讬砖专讗诇 讙诪讜专 讜讬爪讗 诪专砖讜转 讛讗讚讜谉 诇讙诪专讬 讜诇讗 拽专讬谞讗 讘讛 拽谞讬谉 讻住驻讜, 讜注讜讚 讚讗诐 讗讬转讗 诪讗讬 拽讗 诪砖诪注 诇谉 诇注讬诇 专讘讬 讬讜讞谞谉 讚讗诪专 注讘讚 砖讘专讞 诪讘讬转 讛讗住讜专讬谉 讬爪讗 诇讞讬专讜转, 讜诇讗 注讜讚 讗诇讗 砖讻讜驻讬谉 讗转 专讘讜 讜讻讜转讘 诇讜 讙讟 砖讞专讜专, 驻砖讬讟讗 讚讻讬讜谉 砖讬爪讗 诇讞讬专讜转 砖讻讜驻讬谉 讗讜转讜 诪砖讜诐 讚讻转讜讘 诇砖讘转 讬爪专讛 讜诪转谞讬转讬谉 讛讬讗 诪讬 砖讞爪讬讜 注讘讚 讜讞爪讬讜 讘谉 讞讜专讬谉 讻讜驻讬谉 讗转 专讘讜 讜讻讜', 讜注讜讚 讚讙专住讬谞谉 讘讬专讜砖诇诪讬 驻专拽 拽诪讗 讙讘讬 驻诇讜讙转讗 讚专讘讬 讬讜讞谞谉, 讘砖讞专专讜 讻讜诇讬 注诇诪讗 诇讗 驻诇讬讙讬 讚讻讜驻讬谉 讗转 讛讬讜专砖讬谉 诪砖讜诐 讚诪爪讜讛 诇拽讬讬诐 讚讘专讬 讛诪转, 讜讗诐 讗讬转讗 诪讗讬 讗讬专讬讗 诪砖讜诐 讚诪爪讜讛 诇拽讬讬诐 讚讘专讬 讛诪转 转讬驻讜拽 诇讬 诪砖讜诐 诇砖讘转 讬爪专讛, 诪砖讜诐 讻讱 驻讬专砖 专"讬 讝"诇 讚诪注讜讻讘 讙讟 砖讞专讜专 诪讜转专 讘砖驻讞讛 讻谞注谞讬转 讜讛讻讗 讛讻讬 驻讬专讜砖讜 讗讜转讜 讛注讘讚 讗讬谉 诇讜 转拽谞讛 讘讘转 讞讜专讬谉 讜拽讬讬诪讗 诇谉 讻专讘讬谞讗 讚讗诪专 讬砖 诇讛谉 转拽谞讛 讚讗讚诐 诪讜专讬砖 讗讬住讜专讗 诇讘谞讬讛 讚讛讛讜讗 讚讬住拽专转讗 讚注讘讚讬 讚讗讬讝讚讘谉 诇谞讻专讬 讻诇讜 诪专讜转讬讬讛讜 讘转专讗讬 讗转讬 诇拽诪讬讛 讚专讘讬谞讗 讗诪专 诇讛讜 讝讬诇 讛讚专谉 讗讘谞讬 诪专讜转讬讬讻讜 拽诪讗讬 讜谞讻转讘讜 诇讛讜 讙讬讟讗 讚讞讬专讜转讗. 讜讛讗 讚讗讜拽讬诪谞讗 讚专讘 讚讬诪讬 讘讟注讜转讗 讛讬讬谞讜 诪砖讜诐 讚诇讗 讗诪专讛 讘诇砖讜谉 砖讞专讜专 讛讗 讗诪专讛 讘诇砖讜谉 砖讞专讜专 讛讻讬 谞诪讬.



讻讗专 注砖讛 讻谉 讬注砖讛 诇讜 讙诪讜诇讜 讬砖讜讘 讘专讗砖讜 讜讻讜' 诪讜拽诪讬谞谉 诇讬讛 讗驻讟专讜驻讗 讜诪拽专拽讬砖 诇讬讛 讘讝讜讝讬. 驻讬专砖 专砖"讬 讝"诇 讚转讬谞讜拽 讝讛 讛讙讬注 诇注讜谞转 讛驻注讜讟讜转 讚诪诪讻专讜 诪诪讻专 讘诪讟诇讟诇讬谉 讜诇驻讬讻讱 诪拽专拽讬砖 诇讬讛 诇讬谞讜拽讗 讘讝讜讝讬 讻讚讬 砖讬讻转讜讘 诇讜 讙讟 砖讞专讜专 诪讚注转 讜讗驻讟专讜驻讜住 诪讜拽诪讬谞谉 诇讬讛 讻讚讬 诇注讬讬谉 讜诇讚拽讚拽 讘砖讜诪转 讛注讘讚 讜讻讜转讘 诇讜 讛转讬谞讜拽 讙讟 砖讞专讜专 注诇 砖诪讬讛 讚转讬谞讜拽 拽讗诪专. 讜讗讬谞讜 诪讞讜讜专, 砖讛专讬 诪讻诇 诪拽讜诐 讛转讬谞讜拽 讗讬谞讜 讘专 砖诇讜讞 讻诇诇 讜讙讬讟讜 讗讬谞讜 讙讟 注讘讚讜 讚讜诪讬讗 讚讗砖转讜 讜讗祝 讘专 讝讘讜谞讬 诇讬转讬讛 讗诇讗 诪讚专讘谞谉 讜诪砖讜诐 讻讚讬 讞讬讬讜. 讜专砖讘"诐 讝爪"诇 驻讬专砖 讻讜转讘 诇讜 讗驻讟专讜驻讗 讜拽谞住 讛讜讗 砖拽谞住讜讛讜 砖讛讜讗 注砖讛 砖诇讗 讻讛讜讙谉 诇驻讬讻讱 注砖讜 诇讜 砖诇讗 讻讛讜讙谉 讜讘讗讜 注诇讬讜 讘注拽讬驻讬谉, 砖讛讗讬砖 讛讝讛 讞讻诐 讛讬讛 讜讬讚注 砖诪讬 砖讞爪讬讜 注讘讚 讜讞爪讬讜 讘谉 讞讜专讬谉 讻讜驻讬谉 讗转 专讘讜 讜讻讜转讘 诇讜 讙讟 砖讞专讜专 诇驻讬讻讱 讛诇讱 讜讛拽谞讛 讗讜转讜 诇讘谞讜 拽讟谉 诇驻讬 砖讗讬谉 诇讜 转拽谞讛 诪注转讛 讚拽讟谉 讗讬谞讜 讘专 砖讬诇讜讞 讜讙讬讟讜 讗讬谞讜 讙讟, 讜讗讬 注诇 讬讚讬 诪讻讬专讛 诇讗 讗诪专讜 讛驻注讜讟讜转 诪诪讻专谉 诪诪讻专 讗诇讗 诪砖讜诐 讻讚讬 讞讬讬讜 讜诪砖讜诐 讛驻拽专 讘讬转 讚讬谉 讛驻拽专 砖讛驻拽讬专讜 诪讟诇讟诇讬谉 砖讛讜讗 诪讜讻专 讜讝讻讜 讗讜转诐 诇拽讜谞讛 诪诪谞讜, 讗讘诇 讙讟 讚讗讜专讬讬转讗 讛讘讗 诇讛转讬专讜 讘讘转 讞讜专讬谉 讗讬 讻讞 讘讬讚 讘讬转 讚讬谉 诇注砖讜转 砖讟专 砖注讜砖讛 讛转讬谞讜拽 砖讟专 讗诇讗 砖讟专讗 讞住驻讗 讘注诇诪讗 讛讜讗 诇驻讬 砖讛讜讗 爪专讬讱 诇讻转讜讘 注诇 砖诪讜 砖诇 注讘讚 讜讘注讬 讻讜谞讛 讻讙讟 讗砖讛 讜拽讟谉 诇讗讜 讘专 讻讜谞讛 讜讘专 砖讬诇讜讞 讛讜讗, 讜讙诐 注诇 讬讚讬 讗驻讟专讜驻讗 诇讗 讛讬转讛 诇讜 转拽谞讛 讻讚转谞讬讗 讗讬谉 讗驻讟专讜驻讬谉 专砖讗讬谉 诇讛讜爪讬讗 注讘讚讬诐 诇讞讬专讜转, 讜诇驻讬讻讱 讛讬讛 住讘讜专 讛讗讘 砖讗讬 讗驻砖专 注讜讚 诇砖讞专专讜, 讜砖诇讞 诇讬讛 专讘 驻驻讗 诇专讘 讬讜住祝 讻讗砖专 注砖讛, 讻诇讜诪专 砖注砖讛 砖诇讗 讻讛讜讙谉 诇讛转讞讻诐 注诇 讛注讘讚 砖讬讛讗 讘讟诇 诪驻专讬讛 讜专讘讬讛 讻谉 讬注砖讛 诇讜 砖诇讗 讻讛讜讙谉 讜拽讜谞住讬谉 讗讜转讜 讜诪注诪讬讚讬谉 讗驻讟专讜驻讗 诇讬谞讜拽讗 讜诪拽专拽讬砖 诇讜 讗驻讟专讜驻讬 讝讜讝讬 诇讬谞讜拽讗 讻讚讬 砖讬转专爪讛 讘砖讞专讜专讜 砖诇 注讘讚 讜讗讞专 讻讱 讻讜转讘 诇讜 讗驻讟专讜驻讗 讙讟 注诇 砖诪讜 砖诇 讗驻讟专讜驻讗 诇驻讬 砖讛驻拽讬专讜讛讜 讘讬转 讚讬谉 讜讛注诪讬讚讜 讘专砖讜转讜 砖诇 讗驻讟专讜驻讗, 讜诇讗 讗诪专讜 讗讬谉 讗驻讟专讜驻住讬谉 专砖讗讬谉 诇讛讜爪讬讗 注讘讚讬诐 诇讞讬专讜转 讗诇讗 讘诪拽讜诐 讚诇讬讻讗 讘讟讜诇 驻专讬讛 讜专讘讬讛 讻讙讜谉 砖讛讜讗 诪讜转专 讘砖驻讞讛, 讜诪讻诇 诪拽讜诐 讘诇讗 拽讬专拽讜砖 讝讜讝讬 诇讗 专爪讜 诇讛驻拽讬专讜 讜诇讬转谞讜 诇讗驻讟专讜驻讗 讚讻诇 [讘谞讚驻住: 讛讬讻讗] 讚讗讬讻讗 诇诪注讘讚 转拽谞转讗 诇讬谞讜拽讬 注讘讚讬谞谉, 讜讻讛讛讬讗 讚讗诪专讬谞谉 讘讛谞讬讝拽讬谉 (谞讘, 讗) 讗驻讟专讜驻讬谉 转讜专诪讬谉 诇讛讗讻讬诇 讗讘诇 诇讗 诇讛谞讬讞, 讚诇转拽谞转 讛讬转讜诪讬诐 讻讚讬 砖讬讛讗 诇讛诐 诪讛 砖讬讗讻诇讜 讛驻拽讬专讜 转讘讜讗转诐 诇讙讘讬 讗驻讟专讜驻讗 讜谞转谞讜 诇讜 讛转讘讜讗讛 讻讚讬 砖讬讜讻诇 诇转专讜诐 讜砖诇讜 讛讜讗 转讜专诐 讜诪讜转专转 诪讚讗讜专讬讬转讗, 讗讘诇 诇讗 诇讛谞讬讞 诇驻讬 砖讗讬谉 讘讝讛 转拽谞转 讛讬转讜诪讬诐.
讜专讘讬谞讜 转诐 讝"诇 讻转讘 讚专讘 驻驻讗 讚讬谞讗 拽讗诪专 讜诇讗 拽谞住讗, 讞讚讗 讚讻诇 讛讬讻讗 讚讗诪专讬谞谉 讻讗砖专 注砖讛 讻谉 讬注砖讛 诇讜 讚讬谞讗 讛讜讗 讻讚讗诪专讬谞谉 讘讘讘讗 诪爪讬注讗 (拽讗, 讘) 讛讛讜讗 讙讘专讗 讚讝讘谉 讞诪专讗 诇讗 讛讜讛 诇讬讛 讚讜讻转讗 诇讗讜转讜讘讬讛 讗诪专 诇讛 诇讛讛讬讗 讗讬转转讗 讗讬转 诇讱 讚讜讻转讗 诇讗讜转讜讘讬讛 讗诪专讬 诇讬讛 诇讗 讗讬 诇讗 拽讚砖转 诇讬 讜讻讜' 讗讝诇讗 讗讬讛讬 讗讙专讗 讗讙讬专讬 诪讬谞讬讛 讜讘讬讛 讗驻讬拽转讬讛 讜讗讜转讬讘转讬讛 讘砖讘讬诇讗 讗诪专 专讘 讛讜谞讗 讘专讬讛 讚专讘 讬讛讜砖注 讻讗砖专 注砖讛 讻谉 讬注砖讛 诇讜 讙诪讜诇讜 讬砖讜讘 讘专讗砖讜, 讜讗住讬拽谞讗 讚讚讬谞讗 讛讻讬谉 讚诇讗 诪讬讘注讬讗 讞爪专 讚诇讗 拽讬讬诪讗 诇讗讙专讗 讗诇讗 讗驻讬诇讜 讞爪专 讚拽讬讬诪讗 诇讗讙专讛 讚讗诪专讛 诇讬讛 讚诪讬转 注诇讬 讻讗专讬讗 讗专讘讗, 讗讘诇 讛讬讻讗 讚讗讬讻讗 拽谞住 讛讜讗 注砖讛 砖诇讗 讻讛讜讙谉 拽讗诪专讬 讜讻讛讛讬讗 讚讬讘诪讜转 讘讛讛讬讗 讚讗讬拽讚砖讛 讜讗转讗 讞讘专讬讛 讜拽讚砖讛 [讘谞讚驻住: 讜讻讛讛讬讗 讚讬讘诪讜转 讚讗讜转讬讘讬讛 讗讘讬 讻讜专住讬讗 讜讗转讗 讞讘专讬讛 讜讞讟驻讛 诪讬谞讬讛 讜拽讚砖讛] 讜讗住拽讬谞讗 讛讜讗 注砖讛 砖诇讗 讻讛讜讙谉, 讜注讜讚 讚讗诪讗讬 拽谞住讬谞谉 诇讬讛 讛讗 讗讬讻讗 转拽谞转讗 讘诇讗 拽谞住讗 讻讚讗诪专讬谞谉 讘讛谞讝拽讬谉 (谞讘, 讗) 诪讜讻专讬谉 注讘讚讬诐 讜诇讜拽讞讬谉 砖讚讜转 讜转讜 讗诪专讬谞谉 讗讬谉 讗驻讟专讜驻讬谉 专砖讗讬谉 诇讛讜爪讬讗 讗讜转谉 诇讞讬专讜转 讗诇讗 诪讜讻专讬谉 讗讜转谉 诇讗讞专讬诐 讜讗讞专讬诐 诪讜爪讬讗讬谉 讗讜转谉 诇讞讬专讜转, 讗诇讗 讛讻讬 驻讬专讜砖讗, 讛讜讗 谞转讞讻诐 诇讬转谞讜 诇拽讟谉 讻讚讬 诇讗住专讜 诪谉 讛讚讬谉 讗祝 讗谞讜 谞转讞讻诐 讗诇讬讜 诪谉 讛讚讬谉 讜谞注诪讬讚 诇讜 讗驻讟专讜驻讗 讻讚讬 诇诪讻专讜 讘讝讜讝讬 诇注爪诪讜 讻讚讗诪专讬谞谉 讗祝 讛讜讗 谞讜转谉 讚诪讬 注爪诪讜 讜讬讜爪讗, 讜讗驻讬诇讜 讞讻诪讬诐 诇讗 谞讞诇拽讜 注诇讬讛 讚专讘讬 讜讗诪专 讚讘讻住祝 注诇 讬讚讬 注爪诪讜 诇讗 讗诇讗 诪砖讜诐 砖诇讗 讬讝诇讝诇讜 讘谞讻住讬 讛讬转讜诪讬诐 诇驻讬 砖讝讛 讻讚专讱 砖讞专讜专 讜讗转讜 诇讝诇讝讜诇讬 讘谞讻住讬 讬转讜诪讬诐, 讜讻讚专讱 砖讗诪专讜 讘讙讝讘专讬谉 砖诇 讛拽讚砖, 讗讘诇 讘注谞讬谉 讝讛 诪注诪讬讚讬谉 讗讜转讜 诪讚讬谞讗 讚讗讜专讬讬转讗, 讜讗讬 谞诪讬 诇讗驻讟专讜驻讜住 讜讛讬讬谞讜 讚讗诪专讬谞谉 讜诪拽专拽讬砖 诇讬讛 讘讝讜讝讬 讻诇讜诪专 讘讝讜讝讬 砖诇 注讘讚 讗讜 砖诇 讗驻讜讟专讜驻讜住 讻讚讬 砖讬转专爪讛 诇诪讻讬专转 讛注讘讚 诪砖讜诐 讞诪讚转 讛诪注讜转 讜诇讗 讬砖讙讬讞 诇诪谞讬注转 讛讗讘 砖讛讜讗 诪讜谞注讜 讜诪砖讬讗讜 注爪讛 砖诇讗 讬转专爪讛 诇诪讜讻专讜, 讜讛讜讗 讛讚讬谉 讘诇讗 拽专拽讜砖 讚诪讬诐 诪讜转专 讗诇讗 砖讗谞讜 讞讜砖砖讬谉 砖诪讗 讘讛住转转 讛讗讘 讬诪爪讗谞讜 讘砖讜拽 讜讬讗诪专 诇讜 注讘讚讬 讗转讛, 讜讘讛专讘讛 诪拽讜诪讜转 讞砖砖讜 诇讚讘专 讝讛 讻诪讜 砖讗谞讜 注转讬讚讬谉 诇讻转讜讘 讘住讬讬注转讗 讚砖诪讬讗 诇拽诪谉 讘驻讬专拽讬谉 讙讘讬 谞专讗讬谉 讚讘专讬 专讘讬 讟专驻讜谉 讘砖谉 讜注讬谉 讛讜讗讬诇 讜讛转讜专讛 讝讻转讛 诇讜 讜讚讘专讬 专讘讬 注拽讬讘讗 讘砖讗专 讗讘专讬诐 讛讜讗讬诇 讜诪讚专砖 讞讻诪讬诐 讛讜讗 讜讻谉 驻讬专砖 专讘讬谞讜 讗诇驻讗住讬 讝"诇 砖讛讗驻讟专讜驻讜住 诪砖讞专专讜 讜诇讗 讗诪专讜 诪拽专拽砖 诇讬讛 讝讜讝讬 讜讻转讘 诇讬讛 讙讬讟讗 注诇 砖诪讬讛 讗诇讗 诪砖讜诐 砖诪讗 讬诪爪讗谞讜 讘砖讜拽 讜讬讗诪专 诇讜 注讘讚讬 讗转讛.





讛诪讗讬专讬

注讘讚 砖讛砖讬讗讜 专讘讜 讗砖讛 讘转 讞讜专讬谉 讬爪讗 诇讞讬专讜转 砖讗诇讜 诇讗 谞转讻讜谉 诇砖讞专专讜 诇讗 讛讬讛 讛讜讗 诪砖转讚诇 诇讛砖讬讗讜 讘转 讞讜专讬谉 砖转讛讗 讛讗砖讛 注讜讘专转 注讘讬专讛 注诇 讬讚讜 讜诪讻诇 诪拽讜诐 注讚讬谉 爪专讬讱 讙讟 砖讞专讜专 诇拽讬讬诪讛 讘讛讬转专 讜诪"诪 讻诇 砖诇讗 讛砖讬讗讜 讛讜讗 专"诇 砖诇讗 谞注砖讛 注诇 讬讚讜 讗注"驻 砖谞砖讗讛 讛讜讗 讘驻谞讬讜 诇讗 讬爪讗 诇讞讬专讜转 讘讻讱 讻转讘 砖讟专 讗讬专讜住讬谉 诇砖驻讞转讜 讜讗诪专 诇讛 讛转拽讚砖讬 诇讬 讬爪转讛 诇讞讬专讜转 砖讗诇诪诇讗 砖砖讞专专讛 诇讗 拽讚砖讛 讜拽诇 讜讞讜诪专 讛讚讘专讬诐 讗诐 讘讛砖讬讗讜 诇注讘讚讜 讘转 讞讜专讬谉 讗诪专讜 砖讬爪讗 诇讞讬专讜转 砖讞讝拽讛 讗讬谞讜 专讜爪讛 砖转注砖讛 注讘讬专讛 注诇 讬讚讜 讘讛讜讗 注爪诪讜 诇讗 讻诇 砖讻谉 讜讛讜讗 砖讗诪专讜 讘注讘讚讬讛 诇讗 注讘讬讚 讗讬住讜专 讜讘讚讬讚讬讛 注讘讬讚 讗诪专 诇讛 讻砖谞转谉 诇讛 砖讟专 讝讛 爪讗讬 讘讜 讜讛转拽讚砖讬 讘讜 讗讬谞讛 诪拽讚砖转 讜诇讗 讬爪讗讛 诇讞讬专讜转 讘讜讚讗讬 诇讗 砖讞专专讛 讗诇讗 讘诇砖讜谉 讝讛 专"诇 爪讗讬 讘讜 讜诇砖讜谉 讝讛 讗讬谞讜 讻诇讜诐:



注讘讚 砖讛谞讬讞 转驻诇讬谉 讘驻谞讬 专讘讜 讗注"驻 砖诇讗 诪讬讞讛 讘讜 诇讗 讬爪讗 诇讞讬专讜转 讜诪"诪 讗诐 讛谞讬讞 诇讜 专讘讜 讘注爪诪讜 讬爪讗 诇讞讬专讜转 砖讘讜讚讗讬 诇讘专讬转 诪爪讜讛 讛讻谞讬住讜 诇讜讛 诪诪谞讜 专讘讜 讗注"驻 砖讬砖 诇讚讜谉 砖讗诇讜 讛讬讛 注讘讚讜 诇讗 讛讬讛 诇讜讛 诪诪谞讜 讗诇讗 砖讛讬讛 谞讜讟诇诐 讗注驻"讻 诇讗 讬爪讗 诇讞讬专讜转 讜讻谉 讗诐 注砖讗讜 专讘讜 讗驻讟专讜驻讜住 讗注"驻 砖讛讞砖讬讘讜 诇讗 讬爪讗 诇讞讬专讜转 讜讻谉 讗驻讬' 拽专讗 砖诇砖讛 驻住讜拽讬诐 讘讘讬转 讛讻谞住转 讘驻谞讬 专讘讜 诇讗 讬爪讗 诇讞讬专讜转 讜诪"诪 讗诐 爪讜讛讜 专讘讜 讘讻讱 讬专讗讛 砖讬爪讗 讜讻谉 讻转讘讜讛 讙讚讜诇讬 讛诪讞讘专讬诐 讜讘讗讞专讜谉 砖诇 谞讝讬专 住"讘 讘' 讬专讗讛 砖讗诐 谞讚专 谞讚专 砖讛讗讚讜谉 讬讻讜诇 诇讻讜驻讜 注诇讬讜 讜讗诪专 诇讜 专讘讜 诪讜驻专 诇讱 讛讜讗讬诇 讜讛讬讛 讬讻讜诇 诇讻讜驻讜 讜诇讗 讻驻讗讜 讗诇讗 砖讛驻讬专讜 砖讛驻拽讬注 砖注讘讜讚讜 讗诇讗 砖讬砖 讘讝讛 住讘专讜转 讗讞专讜转 讻诪讜 砖讬转讘讗专 砖诐:



诪讬 砖讗诪专 讘砖注转 诪讬转转 驻诇谞讬转 砖驻讞转讬 讗诇 讬砖转注讘讚讜 讘讛 讬讜专砖讬诐 讗讬谉 讝讛 诇砖讜谉 砖讞专讜专 讜讗讬谉 讻讜驻讬谉 讗转 讛讬讜专砖讬诐 诇讻转讜讘 诇讛 讙讟 砖讞专讜专 讗讬谉 讝讛 讗诇讗 讻讗讜诪专 砖诇讗 讬讟专讬讞讜讛 讘注讘讜讚讛 讬讜转专 诪讚讗讬 讗诪专 驻诇谞讬转 砖驻讞转讬 拽讜专转 专讜讞 注砖转讛 诇讬 讬注砖讛 诇讛 拽讜专转 专讜讞 讻讜驻讬谉 讗转 讛讬讜专砖讬诐 讜注讜砖讬诐 诇讛 拽讜专转 专讜讞 讜驻讬专砖讜 讘讛 讙讚讜诇讬 讛专讘谞讬诐 砖讗诐 诇讗 谞转拽专专讛 讘诇讗 砖讞专讜专 诪砖讞专专讬谉 讗讜转讛 讜讗讬谉 讛讚讘专讬诐 谞专讗讬谉 讗诇讗 讻诪讜 砖讻转讘讜 讙讚讜诇讬 讛驻讜住拽讬诐 讜讛讜讗 砖讻转讜讘 讘谞住讞讗 砖诇讛诐 诪讗讬 拽讜专转 专讜讞 讚讗讬 讗诪专讛 讛讗讬 注讘讬讚转讗 诇讗 诪爪讬谞讗 诇讗 讻讬讬驻讬谞谉 诇讛 讜诪讻诇 诪拽讜诐 讗诐 砖讞专专讛 讜诇讗 讻转讘 诇讛 讙讟 讬爪讗转 诇讞讬专讜转 讗诇讗 砖爪专讬讻讛 讙讟 讞讬专讜转 诪谉 讛讬讜专砖讬谉 诇讛转讬专讛 讘讘谉 讞讜专讬谉 讜讻讜驻讬谉 讗讜转诐 讘讻讱:



讻诇 砖诪讻专 注讘讚讜 诇讙讜讬诐 讬爪讗 诇讞讬专讜转 讜拽讜谞住讬谉 讗讜转讜 诇驻讚讜转讜 讻诪讜 砖讬转讘讗专 讜讻讜驻讬谉 讗讜转讜 诇讻转讜讘 诇讜 讙讟 讞讬专讜转 砖讛专讬 讛讙讜讬 诇讗 拽谞讗讜 诇讙讜驻讜 讜讗讻转讬 讗讬住讜专讗 驻砖 诇讬讛 讙讘讬讛 讜讛专讬 讛讜讗 讘砖注转 诪讻讬专讛 讻讗讬诇讜 讛驻拽讬专讜 砖爪专讬讱 讙讟 砖讞专讜专 讜讻谉 讻诇 砖讬爪讗 诇讜 诪谉 讛讙讜讬 讘讗讬 讝讛 爪讚 讻讜驻讬谉 讗转 讛诪讜讻专 讗讜 讬讜专砖讬讜 诇讻转讜讘 诇讜 讙讟 讞讬专讜转:



诪讬 砖讞爪讬讜 注讘讚 讜讞爪讬讜 讘谉 讞讜专讬谉 讬转讘讗专 诇诪讟讛 砖讻讜驻讬谉 讗转 专讘讜 讜注讜砖讛 讗讜转讜 讘谉 讞讜专讬谉 讜讻讜转讘 诇讜 砖讟专 注诇 讞爪讬 讚诪讬讜 讛拽谞讛讜 专讘讜 诇讘谞讜 拽讟谉 讬砖 讗讜诪专讬谉 砖诪注诪讬讚讬谉 诇讜 讗驻讟专讜驻讜住 讜讻讜转讘 讛讗驻讟专讜驻讜住 讙讟 讞讬专讜转 诇注讘讚 讜讗注"驻 砖讗讬谉 讛讗驻讟专讜驻讜住 专砖讗讬 诇砖讞专专 讗诇讗 诇诪讻讜专 诇讗 谞讗诪专 讗诇讗 讘注讘讚 讙诪讜专 讗讘诇 讞爪讬讜 讘谉 讞讜专讬谉 讛讜讗讬诇 讜讻讜驻讬谉 讗转 专讘讜 诇注砖讜转讜 讘谉 讞讜专讬谉 讗祝 讛讗驻讟专讜驻讜住 诪砖讞专专讜 讜诪讝拽讬拽讜 诇讻转讜讘 砖讟专 注诇 讞爪讬 讚诪讬讜 讜讗讬谉 讞诇讜拽 讘讝讛 讘讬谉 拽讟谉 讛专讘讛 诇讘谉 砖砖 讗讜 讘谉 砖讘注 讻讱 讻转讘讜讛 诪拽爪转 讞讻诪讬 讛讛专 讜讗讬谉 讙讜专住讬谉 讘砖诪讜注讛 讝讜 拽专拽讜砖 讝讜讝讬 讜诇讗 拽讬诐 诇谉 讘讬谞讜拽讗 讚诪拽专讘讗 讚注转讬讛 诇讙讘讬 讝讜讝讬 讜诇讗 讛驻注讜讟讜转 诪拽讞谉 诪拽讞 讻讜' 讗诇讗 讻讱 讛诐 讙讜专住讬诐 讛讛讜讗 注讘讚讗 讚讛讜讛 讘转专讬 拽诐 讞讚 诪谞讬讬讛讜 砖讞专专讬讛 诇驻诇讙讬讛 讗诪专 讗讬讚讱 讛砖转讗 砖诪注讬 专讘谞谉 讜诪驻住讚讜 诇讬 讗讝诇 讗拽谞讬讬讛 诇讘谞讜 拽讟谉 砖诇讞讛 专讘 讬讜住祝 诇拽诪讬讛 讚专讘 驻驻讗 砖诇讞 诇讬讛 讻讗砖专 注砖讛 讻谉 讬注砖讛 诇讜 讙诪讜诇讜 讬砖讜讘 讘专讗砖讜 讻诇讜诪专 讻砖诐 砖谞转讞讻诐 砖诇讗 诇砖讞专专讜 讻讱 讗谞讜 诪转讞讻诪讬诐 诇讛驻住讬讚讜 诇讜 诪谉 讛讚讬谉 讙诐 讻谉 诪讜拽诪讬谞谉 诇讬讛 讗驻讟专讜驻讗 讜讻转讬讘 讙讬讟讗 讚讞讬专讜转讗 注诇 砖诪讬讛 讜讻谉 诪爪讗转讬讛 诪转讜拽谞转 讘讙诪专讗 诪讚讜讬讬拽转 讬砖谞讛 讜诪"诪 讘专讜讘 住驻专讬诐 讙讜专住讬' 讻讗砖专 注砖讛 讻讜' 讗谞谉 拽讬诐 诇谉 讘讬谞讜拽讗 讚诪讬拽专讘讗 讚注转讬讛 诇讙讘讬 讝讜讝讬 诪讜拽诪讬谞谉 诇讬讛 讗驻讟专讜驻讗 讜诪拽专拽砖讬 诇讬讛 讘讝讜讝讬 讜讻转讬讘 诇讬讛 讙讬讟讗 讚讞讬专讜转讗 注诇 砖诪讬讛 讜驻讬专砖讜 讘讛 讗讞专讜谞讬 讛专讘谞讬诐 砖讛讗驻讟专讜驻讜住 讜讚讗讬 讬讻讜诇 讛讬讛 诇诪讻专讜 砖讛专讬 诇讗 讗诪专讜 讗诇讗 砖讗讬谞讜 讬讻讜诇 诇砖讞专专 讗讘诇 诇诪讻讜专 专砖讗讬 讜讛拽诇讜 讘讛 砖讬讛讗 讛讗驻讟专讜驻讜住 谞住讻诐 诇诪讻专讜 讘讚诪讬诐 拽诇讬诐 讜诇讻转讜讘 砖讟专 注诇 砖讗专 砖讬讜讜讬 讞爪讬讜 讜诪驻谞讬 砖诪谉 讛住转诐 讗讘讬讜 砖诇 转讬谞讜拽 诇讬诪讚讜 诇住专讘 砖诇讗 诇诪讻讜专 爪专讬讱 诇专爪讜转讜 讘拽专拽讜砖 讝讜讝讬 讜拽专讗 诪谉 讛讚讬谉 砖讛专讬 讗祝 讛讗驻讟专讜驻讜住 讬讻讜诇 诇诪讻讜专 讗诇讗 砖诇讗 讬讛讗 讛讚讘专 讻讞讜讻讗 讜讟诇诇讗 砖讬讛讗 讛拽讟谉 爪讜注拽 讘注爪转 讗讘讬讜 讗诇 转诪讻专讜 诇讬 讗转 注讘讚讬 讜讗谞讜 诪讜讻专讬谉 诇讜 讜诪转讜讱 讻讱 讞讜砖砖讬谉 诇诇讝讜转 砖驻转讬诐 讜讗讞专 砖谞转专爪讛 讛转讬谞讜拽 诪讜讻专讜 讛讗驻讟专讜驻讜住 讜讻讜转讘 诇讜 讙讟 讞讬专讜转 注诇 砖诪讜 讘转讜专转 讗驻讟专讜驻讜住 讜讗祝 诇讚注转 讝讛 讗讬谉 讘讜 讞诇讜拽 讘讬谉 砖讛讜讗 讘谉 砖砖 讗讜 讘谉 砖讘注 诇驻讞讜转 诪讻谉 砖讛专讬 讛讗驻讟讜专讜驻讜住 讛讜讗 砖诪讜讻专 讗诇讗 砖拽砖讛 诇驻专砖 诇诪讛 讗诪专讜 讜讻转讬讘 诇讬讛 讙讬讟讗 讚讞讬专讜转讗 讜讛诇讗 讻住祝 讙讜诪专 讜讻诇 砖谞驻讚讛 讘讻住祝 讗讬谞讜 爪专讬讱 讙讟 砖讞专讜专 讜砖诪讗 讻住驻讜 砖诇 注讘讚 讛讬讛 讜砖诇讗 讻讚注转 专讘讬 讚讗诪专 讗祝 讛讜讗 谞讜转谉 讚诪讬 注爪诪讜 砖讗讬谉 讝讛 讚专讱 诪讻讬专讛 讜诪讻讗谉 诪住转讬讬注讬诐 讚讘专讬 讛驻讜住拽讬诐 砖诇讗 讻专讘讬 讗讜 砖诪讗 诪转讜讱 砖讗讬谞讜 谞诪讻专 讘砖讬讜讜讬讜 讗诇讗 砖谞住诪讱 注诇 讻转讬讘转 砖讟专 注诇 讛谞砖讗专:



讜讬砖 砖讗讬谉 讙讜专住讬谉 讻讗谉 注诇 砖诪讬讛 讗诇讗 讜讻转讬讘 诇讬讛 讙讬讟讗 讚讞讬专讜转讗 讻诇讜诪专 讛拽讟谉 讜讻谉 诪住讬讬诪讬谉 讘讛 讚拽讬讬诪讗 诇谉 讛驻注讜讟讜转 诪拽讞谉 诪拽讞 讻讜' 讜诪驻专砖讬谉 讗讜转讛 讘拽讟谉 砖讛讙讬注 诇注讜谞转 讛驻注讜讟讜转 讜讛注诪讚转 讛讗驻讟专讜驻讜住 讛讜讗 诇转讜注诇转 讛转讬谞讜拽 诇砖讜诪讜 讘讚诪讬诐 诪注讜诇讬诐 讜讛讚讘专讬诐 诪转诪讬讛讬诐 砖讛专讬 讙讬讟讜 讗讬谞讜 讙讟 砖讗讬谞讜 讘专 砖诇讜讞 讻诇诇 讜诇讗 讗诪专讜 诇讛讬讜转 诪诪讻专讜 诪诪讻专 讗诇讗 诪讚专讘谞谉 讜讚专讱 转拽谞讛 诪砖讜诐 讻讚讬 讞讬讬讜 讜注讜讚 砖讛专讬 诪讻讬讜谉 砖讛注诪讚转 诇讜 讗驻讟专讜驻讜住 讗讬谉 诪诪讻专讜 诪诪讻专 砖讛专讬 诇讗 讗诪专讜讛 讗诇讗 讘拽讟谉 砖讗讬谉 诇讜 讗驻讟专讜驻讜住 讜讗注"驻 砖讘讝讜 讗转讛 讬讻讜诇 诇转专抓 砖讛讗驻讟专讜驻讜住 讝讛 诇讗 讛注诪讬讚讜讛讜 讗诇讗 诇讛砖转讚诇 讘砖讞专讜专讜 砖诇 注讘讚 讜讻谉 砖转讗诪专 砖住诇拽讜讛讜 诪注诇 砖讜诇讞谉 讗讘讬讜 注讚 砖诇讗 讬讛讗 拽专讜讬 住诪讜讱 注诇 砖讜诇讞谞讜 诇讬讚讜谉 注诇讬讜 讻讗驻讟专讜驻讜住 诪"诪 拽诪讬讬转讗 拽砖讬讗 讜注讜讚 砖讗诐 讘讻住祝 诪诇讗 诪讜爪讬讗讬谉 讗讜转讜 诪讛 讛讜注诇谞讜 讜注讜讚 砖讗讬谉 诇砖讜谉 拽专拽讜砖 讝讜讝讬 谞讜驻诇 讗诇讗 讘诪讬 砖诪砖转讚诇讬谉 诇讛讜爪讬讗 诪诪谞讜 讚讘专 讙讚讜诇 讘讚讘专 诪讜注讟 讜讙讚讜诇讬 讛驻讜住拽讬诐 讻转讘讜 砖讗讬谉 拽专拽讜砖 讛注讘讚 讗诇讗 砖讬转驻专住诐 讗爪诇讜 讛砖讞专讜专 讜诇讗 诇讬转讬 诇讗讬住转专讜讻讬 讘讬讛 讜注讬拽专 讛讚讘专讬诐 讻讗讞转 诪谉 讛专讗砖讜谞讜转:





转讜住驻讜转 专讬"讚

讗专讬讘"诇 注讘讚 砖讛谞讬讞 转驻讬诇讬谉 讘驻谞讬 专讘讜 讬爪讗 诇讞讬专讜转. 驻讬' 注讘讚 诇讗讜 讘专 转驻讬诇讬谉 讛讜讗 讚转驻讬诇讬谉 诪爪讜转 注砖讛 砖讛讝诪谉 讙专诪讗 讛诐 讜诇讬诇讛 诇讗讜 讝诪谉 [转驻讬诇讬谉] 讛讜讗 讜砖讘转 谞诪讬 诇讗讜 讝诪谉 转驻讬诇讬谉 讛讜讗 讜注讘讚 讗讬转拽砖 诇讗砖讛 讗讬转讬讘讬讛 诇讜讛 诪诪谞讜 专讘讜 讗讜 砖注砖讗讜 专讘讜 讗驻讜讟专讜驻讜住 讗讜 砖讛谞讬讞 转驻讬诇讬谉 讘驻谞讬 专讘讜 讗讜 砖拽专讗 讙' 驻住讜拽讬诐 讘讘"讛 讘驻谞讬 专讘讜 讛专讬 讝讛 诇讗 讬爪讗 诇讞讬专讜转 讗诪专 专讘讛 讘专 砖讬诇讗 讻砖专讘讜 讛谞讬讞 诇讜 转驻讬诇讬谉 讜讻谉 谞诪讬 讗诐 讛砖讬讗讜 专讘讜 讗砖讛 讬爪讗 诇讞讬专讜转 讜讻讜驻讬谉 讗讜转讜 诇讻转讜讘 诇讜 讙讟 砖讞专讜专:



讗诪专 讗诪讬诪专 讛诪驻拽讬专 讗转 注讘讚讜 讜诪转 讗讜转讜 讛注讘讚 讗讬谉 诇讜 转拽谞讛 诪"讟 讙讜驻讗 诇讗 拽谞讬 诇讬讛 讗讬住讜专讗 讛讜讗 讚讗讬讻讗 讙讘讬讛 讜讗讬住讜专讗 诇讘专讬讛 诇讗 诪讜专讬转. 驻讬' 砖讗讬谉 拽谞讬谉 讛讗住讜专 诪诪讜谉 诇讛讜专讬砖讜 诇讘谞讬讜. 讜诇讬转讗 诇讚讘专讬 讗诪讬诪专 讚讗诪' 讛讛讜讗 讻住拽专转讗 讚注讘讚讬 讜讗讬讝讚讘谉 诇讙讜讬诐. 驻讬' 注讬专 砖诇 注讘讚讬诐 讻讚讗诪专谉 讘驻' 讻讬爪讚 诪注讘专讬谉 讙讘讬 注讬专 砖诇 讬讞讬讚 讻住 讛拽专转讗 讚专讬砖 讙诇讜转讗 讻诇讜 诪专讜讜转讬讬讛讜 讘转专讗讬. 驻讬' 讛讙讜讬诐 砖拽谞讗讜诐 讗转讜 诇拽诪讬讛 讚专讘讬谞讗 讗诪专 诇讛讜 讝讬诇 讗讛讚专讜 讗讘谞讬 诪专讜讜转讗 拽诪讗讬 讜诇讻转讘讜 诇讻讜 讙讬讟讗 讚讞讬专讜转讗 讻讜' 讜转谞谉 诇拽诪谉 讛诪讜讻专 注讘讚讜 诇讙讜讬诐 讬爪讗 诇讞讬专讜转 讗讘诇 爪专讬讱 讙讟 砖讞专讜专 诇讛转讬专讜 讘讘转 讬砖专讗诇 讜讛诇讻转讗 讻专讘讬谞讗 砖讙诐 讛讬讜专砖 讬讻讜诇 诇砖讞专专 讜讗注"讙 讚诇讬讻讗 注诇讬讛 讗诇讗 拽谞讬谉 讗住讜专 讘诇讞讜讚. 讛讛讜讗 注讘讚讗 讚讛讜讛 诇讘讬 转专讬 拽诐 讞讚 诪讬谞讬讬讛讜 讜砖讞专专讬讛 诇驻诇讙讗 讚讬讚讬讛 讗诪专 讗讬讚讱 讛砖转讗 砖诪注讬 专讘谞谉 讜诪驻住讚讬 诇讬讛 诪讬谞讗讬 讻讬 讗诪专讬' 诇拽诪谉 诪讬 砖讞爪讬讜 注讘讚 讜讞爪讬讜 讘谉 讞讜专讬谉 讻讜驻讬谉 讗转 专讘讜 讜注讜砖讬谉 讗讜转讜 讘谉 讞讜专讬谉 讜讻讜转讘 诇讜 砖讟专 注诇 讞爪讬 讚诪讬讜 讗讝诇 讗拽谞讬讬讛 诇讘谞讜 拽讟谉 砖诇讞讛 专讘 讬讜住祝 讘专讬讛 讚专讘讗 拽诪讬讛 讚专讘 驻驻讗 砖诇讞 诇讬讛 讻讗砖专 注砖讛 讻谉 讬注砖讛 诇讜 讙诪讜诇讜 讬砖讬讘 讘专讗砖讜 讗谞谉 拽讬诐 诇谉 讘讬谞讜拽讗 讚诪讬拽专讘讗 讚注转讬讛 诇讙讘讬 讝讜讝讬 诪讜拽诪讬 诇讬讛 讗驻讜讟专讜驻讗 讜诪拽专拽砖 诇讬讛 讘讝讜讝讬 讜讻转讬讘 诇讬讛 讙讬讟讗 讚讞讬专讜转讗 注诇 砖诪讬讛. 驻讬' 讗拽谞讬讬讛 诇讘谞讜 拽讟谉 砖讗讬谉 专讗讜讬 诇讻讜驻讜 讘讘"讚 讜诪讜拽诪讬 讗驻讜讟专讜驻讬讗 诇讬谞讜拽讗 诇讘专讜专 诇讜 讚诪讬诐 讬驻讬谉 讻诪讛 砖讛讜讗 谞诪讻专 讘砖讜拽 砖讛专讬 爪专讬讱 讛注讘讚 诇讻转讜讘 诇讜 砖讟专 注诇 讞爪讬 讚诪讬讜 讜诪拽专拽砖 诇讬讛 注讘讚讗 诪注讟 讝讜讝讬 诇讬谞讜拽讗 讻讚讬 砖诇讗 讬爪讟专讻讜 讘"讚 诇讻讜驻讜 讗诇讗 讛讜讗 讬砖讞专专谞讜 (讛讜讗) 诪讚注转讜 讘砖讘讬诇 讝讜讝讬 讜讘诇讗 拽专拽讜砖 讝讜讝讬 讗"讗 讚讬谞讜拽讗 诇讗讜 讘专 讻驻讬讬讛 讛讜讗 讜讗驻讜讟专讜驻讜住' 讗讬谞诐 专砖讗讬谉 诇讛讜爪讬讗 注讘讚讬诐 诇讞讬专讜转 讜诇讗 诇讞讜讘 诇讬转讜诪讬诐 讻讚讗诪专讬谞谉 诇拽诪谉 讘驻' 讛谞讬讝拽讬谉 讜转讬谞讜拽 讝讛 诪拽讞讜 诪拽讞 讜诪诪讻专讜 诪诪讻专 讘诪讟诇讟诇讬谉 诪专讘谞谉 讛驻注讜讟讜转 诪拽讞谉 诪拽讞 讜诪诪讻专谉 诪诪讻专 讘诪讟诇讟诇讬谉 讜讗驻讜讟专讜驻讜住 诪讜拽诪讬' 诇注讬讬谉 讘转拽谞转讜 讜诇砖讜诪讜 讘讚诪讬诐 诪注讜诇讬谉 讜讗讬 拽' 讜讻讬 砖讞专讜专讬 砖诇 拽讟谉 砖讞专讜专 讛讜讗 讜讛专讬 讗讬谉 拽讬讚讜砖讬讜 拽讬讚讜砖讬谉 讜讗讬谉 诪讻讬专转讜 诪讻讬专讛 讘拽专拽注讜' 讜讗讬谉 诪注砖讬讜 讻诇讜诐 讜讘诪讟诇讟诇讬谉 注讘讬讚 专讘谞谉 转拽谞转讗 诪砖讜诐 讻讚讬 讞讬讬讜 讗讘诇 讛讬讗讱 讬转讬专 讛注讘讚 讘砖讞专讜专讜 讘讘转 讬砖专讗诇. 转砖讜讘讛 讘驻' 讛谞讬讝拽讬谉 讗谞讬 注转讬讚 诇讛讜讻讬讞 砖讗讬谉 讝讻讬讬讛 诇拽讟谉 诪讚讗讜专讬讬转讗 讻诇诇 讻"讗 诪讚专讘谞谉 讜讻诇 诪讛 砖谞讜转谞讬诐 诇讜 诪转谞讛 诪讚讗讜专讬讬转讗 讗讬谞讛 诪转谞讛 讜诇讗 拽谞讗讛 讗诇讗 诪讚专讘谞谉 讜讛讗讬 讚讗讬拽谞讬讬讛 诇讘谞讜 拽讟谉 诪谉 讛转讜专讛 讗讬谉 拽谞讬讬谞讜 讻诇讜诐 讻"讗 诪讚专讘谞谉 讜注讚讬讬谉 注讘讚 讗讘讬讜 讛讜讗 讜讛讗讬 讚诪爪专讻讬' 诇拽讟谉 诇讻转讜讘 诇讜 讙讟 注诇 砖诪讜 讻讚讬 诇讛驻拽讬注 拽谞讬谉 讚专讘谞谉 砖讬砖 诇讜 注诇讬讜 讗讘诇 诪讬讛讜 诇讗讘讬讜 讜讚讗讬 讛讬讜 讻讜驻讬谉 诇讻转讜讘 诇讜 砖讞专讜专讜 砖拽谞讬讬谞讜 讙诪讜专 讛讜讗 讜诇讗 谞住转诇拽 诪注诇讬讜 讜讛讜讗 讛专砖讬注 诇讛拽谞讜转讜 诇讘谞讜 拽讟谉 砖讗诪专 讘诇讘讜 讗注"驻 砖讬讻讜驻讜 讗讜转讜 诇讻转讜讘 诇讜 讙讟 讞讬专讜转 诇讘谞讜 砖讛讜讗 拽讟谉 诇讗 讬讻讜驻讜 讜诇讗 讬转讬专讜讛讜 讘讘转 讬砖专讗诇 诪驻谞讬 拽谞讬谉 讘谞讜 砖转拽谞讜 诇讜 讞讻诪讬诐 讝讻讬讬讛 讜讛诇讻讱 诇讗 讬讛讜 讞讻诪讬诐 谞讝拽拽讬诐 讘砖讞专讜专讜 砖诇 讝讛 讜诇驻讬' 拽专拽砖 诇讝讛 讘讝讜讝讬 砖讬转专爪讛 诪讗诇讬讜 诇砖讞专专讜 讘诇讗 讻驻讬讬讛 讜讬驻拽注 拽谞讬谉 讚专讘谞谉 砖讬砖 诇讜 注诇讬讜 讜讗讘讬讜 砖讛讜讗 讙讚讜诇 讘讜讚讗讬 砖讬讻驻讜讛讜 诇讻转讜讘 诇讜 讙讟 砖讞专讜专 诇讛驻拽讬注 拽谞讬谉 讙诪讜专 砖讬砖 诇讜 注诇讬讜:





诪讛专砖"讗 - 讞讬讚讜砖讬 讛诇讻讜转

讘讚"讛 讗讜转讜 讛注讘讚 讻讜' 讜诪讗讬 拽诪"诇 驻砖讬讟讗 讚讻讜驻讬谉 讗讜转讜 讻讬讜谉 讻讜' 注讻"诇 拽"拽 讜诪讗讬 拽讜砖讬讗 讚讗讬诪讗 讛讗 拽诪"诇 讚讬砖 诇讜 转拽谞讛 讘讙讟 砖讞专讜专 讻诪讜 砖讛拽砖讜 讛转讜住驻讜转 讙讜驻讬讛 诇拽诪谉 诪讛讱 讚讻讜驻讬谉 讗讜转讜 讻讜' 讗讛讱 讚讗讬谉 诇讜 转拽谞讛 讜讬砖 诇讬讬砖讘 讚诇讗 讛诇"诇 讘讛讗讬 诇讬砖谞讗 讚讻讜驻讬谉 讗讜转讜 讻讜' 讗诇讗 讚诪讛谞讬 讙讟 砖讞专讜专 讜驻砖讬讟讗 讚讻讜驻讬谉 讻讜' 讜讚讜"拽:


讘讚"讛 讛讗 讗诪专讛 讻讜' 讚诇注讬诇 拽讗诪专 讗讚专"讬 讗"讛 讻讜' 讜讛讻讗 诪砖诪注 讚讘注讬 讙讟 讻讜' 注讻"诇 讜讛"讛 讚讗讬讻讗 (讗) 诇讗拽砖讜讬讬 诪讛讗 讚驻住拽 专' 讬讜讞谞谉 诇注讬诇 讻专讘谞谉 讚讗讘讗 砖讗讜诇 讚诇讗 讘注讬 讙讟 砖讞专讜专 讘讙专 砖诪转 讻讜' 讜诇讚讘专讬 讛专讬"祝 讚诪讞诇拽 讘讬谉 讙专 砖诪转 讜讘讬谉 诪驻拽讬专 砖诪转 诇拽"诪 诪讚诇注讬诇 讗讘诇 讛专讗"砖 讚讞讛 讚讘专讬讜 诪转讜讱 讛住讜讙讬讗 讚诇注讬诇 讜拽"诇:





讞讻诪转 砖诇诪讛

讙诪' 讜讛诇讻转讗 讻专讘讬谞讗 讛讛讜讗 注讘讚讗 讻讜' 讻爪"诇. 讜谞"讘 住"讗:


砖诐 讻谉 讬注砖讛 诇讜 讙诪讜诇讜 讻讜'     讻爪"诇. 专砖"讬 讘讚"讛 讻诇 讻讱 讻讜' 诪拽讜讚砖转 砖讟专 讻讜' 讛讚"讗:


讘讚"讛 专"诪 住讘专 讻讜' 讜讛转拽讚砖讬 讘讜 砖诪谞讬讞 转驻讬诇讬谉 讘驻谞讬 专讘讜 讻讜' 讻爪"诇 讜讛讚"讗:


讘讚"讛 讚讬住拽专转讗 拽专讬讛 讻爪"诇. 讜谞"讘 驻讬专讜砖 讗讬谉 讝讛 砖诐 讛注讬专 讗诇讗 诇砖讜谉 注讬专 讜拽专讬讗 讛讜讗:


转讜住' 讘讚"讛 诪砖讜诐 讚讛讜讛 讻讜' 讗讘诇 讛讻讗 诇诪"讚 讻讜'. 谞"讘 驻讬' 诇讗 砖讬讬讱 讛讻讗 诇讜诪专 诇砖讜驻专讗 讚拽谞讬讬谞讗 注讘讚讬谞谉 讘讻诇讬讜 砖诇 拽讜谞讛 讚讛讗 诇诪"讚 讘讻诇讬讜 砖诇 诪拽谞讛 诇讗 住"诇 讻诇诇 讚诪讛谞讬 讘讻诇讬讜 砖诇 拽讜谞讛 讜讚讜"拽:





专砖"砖

讙诪专讗 (讘住讛"注) 讗讝诇 讗拽谞讬讬讛 诇讘谞讜 拽讟谉. 讻讛"讙 讘讘"讘 (拽诇讝 讘) 讜注诪砖"讻 讘住讜讻讛 (诪讜 讘):



砖诐 讻讗砖专 注砖讛 讻谉 讬注砖讛 诇讜 讻讜'. 讛讜讗 注驻"讬 诪诇讬爪转 讛讻转讜讘 讻讗砖专 注砖讬转 讬注砖讛 诇讱 讙诪讜诇讱 讬砖讜讘 讘专讗砖讱 (注讜讘讚讬讛 讗 讟讜):



砖诐 讗谞谉 拽讬"诇 讘讬谞讜拽讗 讚诪拽专讘讗 讻讜'. 讘"讘 专"讚 拽谞"讜:



专砖"讬 讚"讛 讛砖讬讗讜 讗砖讛. 诇讗 讛讜讛 诪讬注讘讚 诇讬讛 讻讜'. 讻爪"诇:





讛讙讛讜转 讬注讘"抓

讙诪' 讜讗讬讛讜 注讘讚 讗讬住讜专讗. 谞"讘 诇讻讗讜专讛 诪讗讬 拽讜砖讬讗 讘砖诇诪讗 诇注讘讚讬' 讗讬谉 讗讚诐 讞讜讟讗 讜诇讗 诇讜 讗讘诇 诇注爪诪讜 讗讬讻讗 诇诪讬诪专 讞讜讟讗 讛讜讗 讜诪讬 谞讬诪讗 诪住讬讬注 诇讛专"诪 讚住"诇 讘砖驻讞转讜 讗讚诐 注讜砖讛 讘注讬诇转讜 讘注讬诇转 讝谞讜转. 讗讘专讗 诇讗讜 诪诇转讗 讛讜讗 讚讛"拽 讚诇讗 砖讘拽 讛讬转专讗 讜讗讻讬诇 讗讬住讜专讗 讛专讬 讘讬讚讜 诇砖讞专专讛 讜讗诪讗讬 诇讗 谞讬诪讗 讜讚讗讬 砖讞专专讛 讜拽砖讬讗 诪状讟 讚专讘谞谉:


转讜住' 讚"讛 讻砖专讘讜 讛谞讬讞 讜讻讜' 砖讛谞砖讬诐 诪讘专讻讜转 讜讻讜' 诇讗 讛讜讛 诪谞讞 诇讬讛. 谞"讘 诇砖讟转 专"转 讬"诇 诪砖讜诐 讚诪爪讜讛 讙讚讜诇讛 讛讜讗 讚讻转讬讘 讜专讗讜 讻诇 注"讛 讻讬 砖诐 讛' 谞拽专讗 注诇讬讱 讜讗专"讗 讗诇讜 转驻诇讬谉 砖讘专讗砖:





讙诇讬讜谉 讛砖"住 - 专讘讬 注拽讬讘讗 讗讬讙专

讙诪' 讬砖 讘诇砖讜谉 讛讝讛 诇砖讜谉 砖讞专讜专. 注' 讬讘诪讜转 讚祝 诪讝 注"讘 转讚"讛 砖诐 讙专:


砖诐 讗诪专 讗诪讬诪专 讛诪驻拽讬专 注讘讚讜. 注' 诇拽诪谉 讚祝 诪讙 注"讘 转讚"讛 讗讘诇:


砖诐 讗讝诇 讗拽谞讬讬讛 诇讘谞讜 拽讟谉. 注' 诇拽诪谉 讚祝 诪讘 注"讗 转讚"讛 讬讜诐 砖诇 专讘讜:





讞讬讚讜砖讬 讞转"住

讗讬谉 诇讜 转拽谞讛. 讜讻讘专 讻转讘转讬 诇注讬诇 讚专' 讬讜讞谞谉 拽诪"诇 讗驻讬' 讘砖驻讞讛 讚诇讬讻讗 诪爪讜讛 专讘讛 诪"诪 讻讜驻讬谉 诪砖讜诐 诪讚转 住讚讜诐 讜诪砖谞讛 讗讞专讜谞讛 讘讞爪讬 注讘讚 讜讞爪讬 讘"讞 讚诇讬讻讗 诪讚转 住讚讜诐 砖讛专讬 诪驻住讬讚 讬讜诪讜. 讗讬讻讗 诪砖讜诐 诪爪讜讛 专讘讛 讚驻"讜 讜讚讜拽讗 讘注讘讚 讜诇讗 讘砖驻讞讛. 讜诪"砖 转讜住' 诪讗讜讻诇转 转专讜诪讛 讗讬谞讜 诪讜讻专讞 讚讗讜讻诇 讘转专讜诪讛 诪讛"讟 讙讜驻讗 讻讬讜谉 讚讗住讜专 讘砖驻讞讛 讜讗"讻 讬转谉 诇专讘讜 诪诪讜谉 诇砖讞专专讜 讟专诐 砖讬讻讜驻讜 注"讬 讚讬谞讗 讜讚讬讬谞讗 讜讗讬转 诇讬' 诇专讘讜 讟讜讘转 讛谞讗讛 讜诪拽专讬 拽谞讬谉 讻住驻讜 讜讗讜讻诇 讘转专讜诪讛 讜讻讘专 讻转讘转讬 诪讝讛 诇注讬诇 注"砖. 讜诪讛 砖讛拽砖讛 转讜住' 诪讛讬专讜砖诇诪讬 讘讗讜诪专 砖讞专专讜. 注讬讬谉 诇注讬诇 诇"讞 注"讗 讚"讛 讻诇 讛诪砖讞专专 讜讻讜' 诪诇砖讜谉 转讜住' 诪讘讜讗专 讘讗讜诪专 砖讞专专讜 诇讗 讛驻拽讬专讜 讛讜讗 讜讛讜专讬砖讜 诇讬讜专砖讬诐 专拽 砖爪讜讛 砖讛诐 讬驻拽讬专讜讛讜 讜诪诪讬诇讗 讗住讜专讬诐 诇砖注讘讚 诪砖讜诐 诪爪讜讛 诇拽讬讬诐 讚讘专讬 讛诪转 讗讘诇 讛讜讗 诇讗 讛驻拽讬专讜. 讜诪"诪 讛讜拽砖讛 诇转讜住' 讘砖诪注转讬谉 讚诇讗 讛"诇 诇讬专讜砖诇诪讬 讗诇讗 诇讜诪专 讻讜驻讬谉 砖诇讗 诇砖注讘讚 讘讜 诪砖讜诐 诪爪讜讛 诇拽讬讬诐 讚讘专讬 讛诪转 讜砖讜讘 讻讜驻讬谉 诇砖讞专专讜 诪砖讜诐 诪砖谞讛 讗讞专讜谞讛:


讜讘讬专讜砖诇诪讬 驻诇讬讙讬 讘诪讬讗砖 讗讜 讘讬讜爪讗 讘砖谉 讜注讬谉 讗讬 诪讛诐 讛讘谞讬诐 注讘讚讬诐 讗讜 讘谞讬 讞讜专讬谉. 讜诪讬讬转讬 诇讬' 驻谞"讬 讘砖诪注转讬谉 讜谞转拽砖讛 讘讜 注"砖. 讜诇驻注"讚 讘专讜专 诇讛讬专讜砖诇诪讬 讻专砖"讬 讚讗住讜专 讘砖驻讞讛 讚谞转拽讚砖 拽爪转. 讜诪"诪 诪讜转专 讘砖驻讞讛 讻讬讜爪讗 讘讜 砖讬爪讗转讛 讙"讻 讘讬讗讜砖 讗讜 讘砖谉 讜注讬谉 讜诇讗 讚诪讬 诇讞爪讬 讘"讞 砖讗住讜专 讘讻讬讜爪讗 讘讜 诪砖讜诐 讚讘讻诇 讗讘专 砖讘讜 讗讬讻讗 爪讚 讞讬专讜转 讜爪讚 注讘讚讜转 讜讗转讬 爪讚 讗讬住讜专 讜诪砖诪砖 讘爪讚 讛讬转专 讜讘讛讬驻讜讱. 诪砖讗"讻 讛讻讗 诪讬拽诇砖 拽诇讬砖 诇讬' 讻讞 注讘讚讜转 讜谞讻谞住 讘砖谞讬讛诐 拽讚讜砖讗 拽诇讬砖转讗 讜诪砖诪砖讬谉 讝注"讝 讜讬砖 住驻拽 讘讘谞讬诐 讛谞讜诇讚讬诐 讗诐 讛诐 讙"讻 注讘讚讬诐 讗讬谉 专讜爪讛 诇讜诪专 注讘讚讬诐 诪诪砖 讗诇讗 讻讬讜爪讗 讘讗讘讜转讬讛诐. 讗讜 讘"讞 诇讙诪专讬 讚讻讬讜谉 讚诪注讜诇诐 诇讗 讛讬讛 讛讘谞讬诐 砖讜诐 爪讚 讻讞 注讘讚讜转 诇讗 谞讻谞住 讘讬讚诐 讻讞 讗讬住讜专 讻诇诇. 讜诇讗 讚诪讬 诇讗讘讜转讬讛诐 砖讛讬讜 注讘讚讬诐 诪诪砖 讜诇讗 谞驻拽注 诪讛诐 诇讙诪专讬. 讗讘诇 讛讘谞讬诐 诪注讬拽专讗 诇讗 诇讬注讜诇 讘讛讜 讗讬住讜专讗 讻诇诇 讜讛专讬 讛诐 讘谞讬 讞讜专讬谉 讙诪讜专讬诐 讻谞诇注"讚 驻讬' 讛讬专讜砖诇诪讬:


爪专讬讱 讜讗讬谉 诇讜 转拽谞讛. 讛拽砖讜 转讜住' 诪专讘 砖诪谉 讘专 讗讘讗 讗专"讬 诇注讬诇 诇"讞 注"讗 讜讻讜'. 讜诇驻注"讚 讚讛讗 讻转讘 专诪讘"谉 砖诐 讚讛讜"诪 诇诪讬诪专 讗诪讜专讗讬 谞讬谞讛讬 讜专讘讘"讞 讗专"讬 讚讗诪专 讛诇讻讛 讻专砖讘"讙 住"诇 讚讛讗 讚专讘 砖诪谉 诇讗 讗诪专讛 专"讬 诪注讜诇诐 讜讗"讻 诇拽"诪 讗讗诪讬诪专 讚砖诪注转讬谉 谞诪讬:


讗讛讚专讜 讗讘谞讬 诪专讜讜转讗 拽诪讗讬. 讛讻讗 拽砖讛 拽讜砖讬' 转讜住' 讚"讛 讛讗 讗诪专 讜讻讜' 讜诪讛 砖诪住拽讜 讚砖讞专讜专 讛讜讗 砖诇讗 讬讗诪专 注讘讚讬 讗转讛. 讛讻讗 诪砖诪注 讚讛谞讬 讘谞讬 讚讬住拽专转讗 诇讗 讞砖讜 诇讛讜 诪讬诇转讗 讗诇讗 讚讬谞讗 拽讘注讜 诇讛转讬专诐 讘讘"讞 讜讗诪专 诇讛讜 讗讛讚专讜 讜讻讜' 讜讗"讻 拽砖讛 讜诪"砖 专讗"砖 讘砖诐 专"讬 诇转专抓 讚讛讻讗 讻讬讜谉 讚专砖讜转 专讘诐 注诇讬讛诐 注讚讬讬谉 诪讻"讞 诪专讜讜转讗 拽诪讗讬 砖诪讻专讜诐 诇讛诐 诇讗 讛讜讛 讻诪驻拽讬专 诪诪砖 讬"诇 讛讬讬谞讜 诇驻谞讬 讬讗讜砖 讗讘诇 讛讻讗 诪讬讬专讬 诇讗讞专 讬讗讜砖 讻诪讜 砖讻' 诪讛专砖"诇 诇拽诪谉 诪"讙 注"讘 讘转讜住' 讚"讛 讗讘诇 注"砖 讜讘驻谞讬 讬讛讜砖注. 注讻谞诇注"讚 住"诇 诇讛专讬"祝 讚住讜讙讬' 讚讛讻讗 驻诇讬讙讗 讗讚诇注讬诇 讜住"诇 诇砖诪注转讬谉 讗讬住讜专讗 诪讜专讬转 讜讻讘专 讻转讘转讬 诇注讬诇 讚驻诇讬讙讬 讗讬 讟讜讘转 讛谞讗讛 诪诪讜谉 诇讛拽谞讜转 讜诇讛讜专讬砖 注"砖:


诪讜拽诪讬' 诇讬' 讗驻讜讟专驻住. 注讬讬谉 砖讬讟转 专"转 讜爪专讬讱 讘讬讗讜专. 讛谞讛 讘讻诇 讞爪讬 注讘讚 讜讞讘"讞 讻讜转讘 砖讟专 注诇 讞爪讬 讚诪讬讜 专拽 诇驻讬讜住 讛讗讚讜谉 砖讻讜驻讬谉 讗讜转讜 诇砖讞专专讜 注"讻 讜讛注讬拽讜专 讛砖讞专讜专. 讜讞爪讬 讚诪讬讜 讛讜讗 诇驻讬讜住 讘注诇诪讗 讜讘诪讛 谞讞砖讘 砖讟专讜 砖诇 讛注讘讚 讛注谞讬 讛讝讛 讗讱 讛讻讗 砖注砖讛 砖诇讗 讻讛讜讙谉 注砖讜 讞讻诪讬诐 砖讟专 讝讛 讻诪诪讜谉 讙诪讜专 诇注谞讬谉 诪讻讬专讛 讜讛讜讛 讻讗诇讜 讛讗驻讟专讜驻住讬谉 诪讜讻专讬谉 讛注讘讚 讜砖讜讘 讻讜转讘讬谉 诇讜 砖讟专 注诇 砖诐 注爪诪诐. 讜注讜讚 讛讜住讬祝 专"转 讗驻砖专 砖砖讟专 讝讛 讞砖讘讜讛讜 讞讻诪讬诐 讻讻住祝 诪诪砖 砖讻讜专转 讜诪讜爪讬讗 诇讙诪专讬 讜诇讗 爪专讬讱 讙讟 砖讞专讜专 讗诇讗 砖诇讗 讬转驻讜住 讘讜 讛拽讟谉 诇讜诪专 注讘讚讬 讗转讛 注"讻 讻讜转讘讬谉 讙讟 砖讞专讜专 注诇 砖诪讜 砖诇 拽讟谉. 讜诇驻注"讚 讘讛讗 驻诇讬讙讬 专诪讘"诐 讜专讗讘"讚 讘讻讜讜谞转 诇砖讜谉 讛专讬"祝 讗讬 讻诇讬砖谞讗 拽诪讗 讚专"转 讗讜 讻诇讬砖谞讗 讘转专讗 讜转专讜讜讬讬讛讜 讻专"转 注讬讬谉 讘驻谞讬诐 讜转讘讬谉 讚讘专讬谞讜 讻讬 讛拽爪专谞讜:





驻谞讬 讬讛讜砖注

讙诪专讗 讻讜驻讬谉 讗转 讛讬讜专砖讬诐 讜注讜砖讬谉 诇讛 拽讜专转 专讜讞. 讜驻讬专砖"讬 讝"诇 讜讗诐 讗讬谉 专讜讞讛 谞转拽专专讛 讘诇讗 砖讬讞专讜专 讬砖讞专专讜讛 讗讘诇 讛专讬"祝 诪驻专砖 讚拽讜专转 专讜讞 砖注讜砖讬谉 诇讛 讗讬谞讜 讗诇讗 诇注谞讬谉 砖诇讗 讬砖转注讘讚讜 讘讛 诪诇讗讻讜转 讻讘讬讚讜转 讜注讬讬谉 诪"砖 讘讝讛 讘驻"拽 讚祝 讬"讙:


转讜住驻讜转 讘讚"讛 讗讜转讜 讛注讘讚 讻讜' 讜讗讬谉 谞专讗讛 诪讚讗诪专 诇注讬诇 讻讜' 讜诪讗讬 拽诪"诇 驻砖讬讟讗 讚讻讜驻讬谉 讻讜' 注讻"诇. 驻讬' 讚谞讛讬 讚讗讬爪讟专讬讱 诇讗砖诪注讬谞谉 讛讬讗 讙讜驻讗 讚爪专讬讱 讙讟 砖讬讞专讜专 讗讻转讬 诇讗 讛讜"诇 诇诪讬诪专 讘讛讗讬 诇讬砖谞讗 讜诇讗 注讜讚 讗诇讗 砖讻讜驻讬谉 讚诪砖诪注 讚讛讗 讚讻讜驻讬谉 专讘讜转讗 讛讬讗 诪讬讛讜 诇砖讬讟转 专砖"讬 讝"诇 讬砖 诇讬讬砖讘 讚讜讚讗讬 讗讬爪讟专讬讱 诇讗砖诪注讬谞谉 专讘讜转讗 讚讻讜驻讬谉 讚讗讬 诪诪转谞讬转讬谉 讚诇拽诪谉 讚诇诪砖谞讛 讗讞专讜谞讛 讻讜驻讬谉 讘讞爪讬 注讘讚 讜讞爪讬 讘"讞 讗讻转讬 住讚"讗 讚讛转诐 讚讜拽讗 讗讬讬专讬 讘诪讬 砖砖讞专专 讞爪讬 注讘讚讜 讜讛谞讬讞 讞爪讬讜 讚讗"讻 讗讬讛讜 讙专诐 诇讬讛 诇讛讬讗住专 讘砖驻讞讛 讜讘讘"讞 讜讻讬讜谉 砖注砖讛 讘讜 砖诇讗 讻讛讜讙谉 诪砖讜"讛 讻讜驻讬谉 讗讜转讜 诇砖讞专专 讻讜诇讜 诪砖讗"讻 讙讘讬 注讘讚 砖讘专讞 诪讘讬转 讛讗住讜专讬谉 砖讛专讘 诇讗 驻砖注 讻诇讜诐 住讚"讗 讚讗讬谉 讻讜驻讬谉 拽诪"诇 讚讗驻"讛 讻讜驻讬谉 讜讗讚专讘讗 讚诇讻讗讜专讛 讗讬讻讗 诇诪讬讚拽 诇讛讻专讬讞 诪讝讛 砖讬讟转 专砖"讬 讝"诇 讚诇砖讬讟转 讛转讜住驻讜转 转讬拽砖讬 诇拽讜砖讟讗 讚诪讬诇转讗 讗诪讗讬 讻讜驻讬谉 讻讬讜谉 讚诪讜转专 讘砖驻讞讛 讗诇讗 讚讗讬讻讗 诇诪讬诪专 诪砖讜诐 讚讻讜驻讬谉 注诇 诪讬讚转 住讚讜诐 讚讻讬讜谉 砖谞住转诇拽 诪讛砖注讘讜讚 讜诪讛诪诪讜谉 砖讬砖 诇讜 注诇讬讜 讜转讜 诇讬讻讗 注诇讬讛 注砖讛 讚诇注讜诇诐 讘讛诐 转注讘讜讚讜 诪诪讬诇讗 讻讜驻讬谉 讗讜转讜 诇砖讞专专讜 讜诇讛讻谞讬住讜 转讞转 讻谞驻讬 讛砖讻讬谞讛 诇讞讬讬讘讜 讘讻诇 讛诪爪讜转 讜讗注"讙 讚诪讜转专 讘砖驻讞讛 讜讘谞讬讜 注讘讚讬诐 诪"诪 诇讬转 诇讬讛 驻住讬讚讗 讘讛讻讬 讚讻讬讜谉 砖讛驻拽讬注 砖讬注讘讜讚讜 诪诪谞讜 讗讬谉 讬讻讜诇 诇诪住讜专 诇讜 砖驻讞转讜 讘注"讻 讗诇讗 诪专爪讜谞讜 讜讘诇讗"讛 讬诪爪讗 讛专讘讛 注讘讚讬诐 砖讬讝讚拽拽讜 诇讛 讜讬讛讬讜 讛讜讜诇讚讜转 砖诇讜 讚讘转专讗 讚讬讚讛 砖讚讬谞谉 诇讛讜 诪砖讗"讻 诇注讬诇 讘诪讬诪专讗 讚专讘 讚讬诪讬 讚讗讬讬专讬 讘砖驻讞讛 诪讛讚专 诇讬讛 砖驻讬专 讗讬 讗转讛 诪讜讚讛 砖讘谞讬讛 注讘讚讬诐 讜讗讬谉 诇讛拽砖讜转 诇砖讬讟转 讛转讜住驻讜转 讗讻转讬 讗诪讗讬 讻讜驻讬谉 讛讗 讗讬转 诇讬讛 驻住讬讚讗 诇注谞讬谉 拽谞住 诇诪讗讬 讚讘注讬 诇诪讬诪专 诇拽诪谉 讘诪注讜讻讘 讙讟 砖讬讞专讜专 讬砖 诇讜 拽谞住 讗诇讗 讚讗讬讻讗 诇诪讬诪专 讻讬讜谉 讚拽谞住 诪讬诇转讗 讚诇讗 砖讻讬讞讗 讛讬讗 诇讗 讞砖砖讜 讞讻诪讬诐 诇讛驻住讚 砖讗讬谞讜 诪爪讜讬 讜诇讻讜驻讜 诇讛讻谞讬住讜 转讞转 讻谞驻讬 讛砖讻讬谞讛 讟驻讬 注讚讬祝 讻谞"诇. 诪讬讛讜 讘注讬拽专 讛讚讘专 砖谞讞诇拽讜 专砖"讬 讜转讜住' 谞诇注"讚 讚驻诇讜讙转讗 讚讗诪讜专讗讬 讛讬讗 讘讬专讜砖诇诪讬 讚讙专住讬谞谉 讛转诐 讘谞讬讜 诪讛 讛谉 讬讜爪讗 讘砖谉 讜注讬谉 讘谞讬讜 注讘讚讬诐 讜讬讜爪讗 讘讬讗讜砖 讘谞讬讜 讘谞讬 讞讜专讬谉 专讘讬 讬讜住讬 讘专 讗讘讬谉 讗诪专 讗讬驻讻讗 讬讜爪讗 讘讬讗讜砖 注诇 讬讚讬 砖诇讗 砖讞专专讜 讛转讜专讛 讘谞讬讜 注讘讚讬诐 讜诪砖诪注 诇讻讗讜专讛 讚驻诇讬讙讬 讘讛讻讬 讘讬讜爪讗 注"讬 讬讗讜砖 讗讬 诪讜转专 讘砖驻讞讛 讗讜 诇讗 讗诇讗 讚砖讬讟转 讛讬专讜砖诇诪讬 转诪讬讛 诇讬 讟讜讘讗 讛讬讻讬 讚诪讬 讗讬 砖驻讞讛 谞砖讗 讗诐 讻谉 诇注讜诇诐 讘谞讬讜 注讘讚讬诐 讗驻讬诇讜 讗诐 讚讬谞讜 讻讘"讞 讜讘讗 注诇 讛砖驻讞讛 诇注讜诇诐 讛诐 注讘讚讬诐 讚讘转专 讚讬讚讛 砖讚讬谞谉 诇讛讜 讜讗讬 讘"讞 谞砖讗 诇注讜诇诐 讛讜讜诇讚讜转 讘"讞 讚讗驻讬诇讜 讗诐 讛讜讗 注讘讚 讛讗 拽讬"诇 注讻讜"诐 讜注讘讚 讛讘讗 注诇 讘转 讬砖专讗诇 讛讜诇讚 讻砖专 讜讗祝 讗转"诇 讚讛讬专讜砖诇诪讬 住"诇 讻诪"讚 讛讜诇讚 诪诪讝专 住讜祝 住讜祝 注讘讚 诪讬讛讗 诇讗 讛讜讬 诇讻讱 砖讬讟转 讛讬专讜砖诇诪讬 爪专讬讱 注讬讜谉 讜讚讜"拽:


讘讗"讚 讜讻谉 讛讗 讚讗诪专 讘讬专讜砖诇诪讬 讚讛讬讻讗 讚讗诪专 砖讞专专讜 讻讜驻讬谉 讻讜' 转讬驻讜拽 诇讬讛 诪砖讜诐 讚讗住讜专 讘砖驻讞讛 讻讜' 注讻"诇. 讜诇讗 讝讻讬转讬 诇注诪讜讚 注诇 讚讘专讬讛诐 讘讝讛 讚讛讗 讗讬 诇讗讜 讟注诪讗 讚诪爪讜讛 诇拽讬讬诐 讚讘专讬 讛诪转 谞专讗讛 砖讛讬讜 讛讘谞讬诐 专砖讗讬谉 诇讛砖转注讘讚 讘讜 诇讙诪专讬 讜诇谞讛讜讙 讘讜 讚讬谉 注讘讚 讙诪讜专 讚讗驻讬诇讜 诇注谞讬谉 诪诪讜谉 诇讗 讝讻讛 讛注讘讚 讘注爪诪讜 讗诇讗 注诇 讬讚讬 讚讬讘讜专 讘注诇诪讗 砖讗诪专 诇砖讞专专讜 讜讛讬讬谞讜 诪砖讜诐 讚诪爪讜讛 诇拽讬讬诐 讚讘专讬 讛诪转 讜爪专讬讱 注讬讜谉:


讘讗"讚 讜讘驻专拽 讘转专讗 讚讻专讬转讜转 讗诪专讬谞谉 讚住讘专 专讘谉 砖诪注讜谉 讘谉 讙诪诇讬讗诇. 诇讻讗讜专讛 讬砖 讻讗谉 讟"住 讚讘讻专讬转讜转 讗讚专讘讗 诇专讘谞谉 讚驻诇讬讙讬 注诇讬讛 讚专砖讘"讙 诪住拽讬谞谉 讛讻讬 注讬讬谉 砖诐:


讘讗"讚 讜诪住转讘专讗 讻讬讜谉 讚讗讜讻诇 讘转专讜诪讛 讚砖专讬 谞诪讬 讘砖驻讞讛 注讻"诇.  讜讗讬谉 讝讛 诪讜讻专讞 讚讛讗 诇拽诪谉 讚祝 诪"讘 诪讚诪讛 讛砖"住 讞爪讬 注讘讚 讜讞爪讬 讘"讞 诇诪注讜讻讘 讙讟 砖讬讞专讜专 讻诪"砖 砖诐 讛转讜住驻讜转 讘讚"讛 讬讜诐 砖诇 专讘讜 诪讬讘注讬讗 诇讬讛 诇转诇诪讜讚讗 讘诪注讜讻讘 讙讟 砖讬讞专讜专 讗讬 讗讜讻诇 讘转专讜诪讛 讜讻转讘讜 砖诐 讛转讜住驻讜转 诇讛讚讬讗 讚讛讬讬谞讜 诇注谞讬谉 讞爪讬 注讘讚 讗诇诪讗 讚讗注"讙 讚驻砖讬讟讗 讚讞爪讬 注讘讚 讗住讜专 讘砖驻讞讛 讻讚讗讬转讗 讘诪砖谞讛 诇讬砖讗 砖驻讞讛 讗讬谞讜 讬讻讜诇 讜讗驻"讛 诪住驻拽讗 诇讬讛 讗讬 讗讜讻诇 讘转专讜诪讛 讜爪"注 讜讚讜"拽:


讙诪专讗 讗诪专 讗诪讬诪专 讛诪驻拽讬专 注讘讚讜 讗讜转讜 注讘讚 讗讬谉 诇讜 转拽谞讛. 讜拽砖讬讗 诇讬 讗讟讜 诪讬 驻诇讬讙 讗诪讬诪专 讗讛讗 讚拽讗诪专 专讬讘"诇 诇注讬诇 诪砖诪讬讛 讚专讘讬 讘谞转讬讬讗砖转讬 诪驻诇讜谞讬 注讘讚讬 讗讬谉 诇讜 转拽谞讛 讗诇讗 讘砖讟专 诪砖诪注 讚讘砖讟专 讬砖 诇讜 转拽谞讛 讜诇讗 讗砖讻讞谉 诪讗谉 讚驻诇讬讙 注诇讬讛 讚专讘讬 讘讛讗 讜讗讚专讘讗 诪砖诪注 诇注讬诇 讚讛诇讻讛 驻住讜拽讛 讛讬讗 讚讘注讬 诇诪讬讚拽 诪讬谞讬讛 讗讬 讛诇讻讛 讻讗讘讗 砖讗讜诇 讗讜 讻专讘谞谉. 诪讬讛讜 讬砖 诇讬讬砖讘 诇驻诪"砖 诇注讬诇 讚讗"诇 讚讬讗讜砖 诇讗 讚诪讬 诇讛驻拽专 讜讗"讻 讗驻砖专 讚讗诪讬诪专 住讜讘专 讚讚讜拽讗 讙讘讬 讬讗讜砖 讗诪专 专讘讬 讚讬讻讜诇 诇砖讞专专讜 讘砖讟专 诪砖讜诐 讚诪讚讗讜专讬讬转讗 讗驻砖专 讚诇讗 诪讛谞讬 讬讗讜砖 讘注讘讚 讗驻讬诇讜 诇注谞讬谉 诪诪讜谉 砖讘讜 讻讚驻专讬砖讬转 诇注讬诇 诇诪"讚 注讘讚讗 讻诪拽专拽注讬 讚诪讬 讜讛讻讬 拽讬"诇 讘诪讬诇讬 讚讗讜专讬讬转讗 讗诇讗 讻讬讜谉 讚讬讗讜砖 拽讜谞讛 诪讚专讘谞谉 拽讬讬"诇 注讘讚讗 讻诪讟诇讟诇讬 讚诪讬 谞诪爪讗 讚诪讚讗讜专讬讬转讗 讬砖 诇讜 讝讻讬讬讛 讘讙讜驻讜 讜讘诪诪讜谞讜 诪砖讜诐 讛讻讬 讬讻讜诇 诇砖讞专专讜 讚讛诐 讗诪专讜 讜讛诐 讗诪专讜 砖诇讗 讛驻拽讬注讜 讛诪诪讜谉 注讚 诇讗讞专 砖讬砖讞专专讜 诪砖讗"讻 讘诪驻拽讬专 注讘讚讜 讚诪讛谞讬 诪讚讗讜专讬讬转讗 诇注谞讬谉 诪诪讜谉 砖驻讬专 拽讗诪专 讗诪讬诪专 讚讗讬谉 诇讜 转拽谞讛 讻谞"诇. 讜诇驻讬 讝讛 诪诪讬诇讗 谞转讬讬砖讘讜 诪讛 砖讛谞讬讞讜 讛转讜住驻讜转 讘转讬诪讛 讘讚"讛 爪专讬讱 讜讗讬谉 诇讜 转拽谞讛 讚注讘讚 砖讘专讞 谞诪讬 诪讟注诐 讬讗讜砖 讗转讬谞谉 注诇讛 讜注诪"砖 诇注讬诇 讘讗专讬讻讜转 讜讚讜"拽:


转讜住驻讜转 讘讚"讛 讛讗 讗诪专 讘诇砖讜谉 砖讬讞专讜专 讻讜' 讗"谞 讛讻讗 讘注讬 讙讟 诪讚专讘谞谉 讻讜' 注讻"诇. 讜讻转讘 讛专讗"砖 讝"诇 讚诇驻"讝 讘诪驻拽讬专 注讘讚讜 讜诪转 爪专讬讱 谞诪讬 讙讟 砖讬讞专讜专 诪讚专讘谞谉 讜诪讛"讟 讙讜驻讗 讻讜' 注"砖. 诪讬讛讜 讘讙专 砖诪转 注"讻 讚讗"爪 讗驻讬诇讜 诪讚专讘谞谉 讚讛讗 拽驻住讬拽 讜转谞讬 拽谞讜 注爪诪谉 讘"讞 讗注"讙 讚讗"讗 诇讛诐 讘讙讟 砖讞专讜专 砖讗讬谉 诇讛诐 砖讜诐 讗讚讜谉 讘注讜诇诐 讗注"讻 讚讘讙专 砖诪转 诇讗 砖讬讬讱 讛讗讬 讞砖砖讗 砖诪讗 讬诪爪讗谞讜 讜讬讗诪专 诇讜 注讘讚讬 讗转讛 讚诇讗 砖讬讬讱 讛"讟 讗诇讗 讘诪讬 砖讬砖 诇讜 讬讜专砖讬诐 讜注诪"砖 讘讝讛 讙讘讬 讛讗 讚讗讜转讘讬讛 专讘讬 讗讘讗 诇注讜诇讗 讜注讬' 讘诇砖讜谉 讛专讗"砖 讝"诇 讘讗专讬讻讜转 砖讻转讘 讘砖诐 讛专讬"祝 讝"诇 诇讬讬砖讘 拽讜砖讬转 讛转讜住驻讜转 讘注"讗 讚诇讗 砖讬讬讱 诇讜诪专 注讘讚讜 讻讗砖转讜 讗诇讗 讘讙专 砖诪转 砖讗讬谉 诇讜 砖讜诐 讬讜专砖 讗祝 诇注谞讬谉 讛讗讬住讜专 诪砖讗"讻 讘诪驻拽讬专 注讘讚讜 讜诪转 讻讬讜谉 讚拽讬"诇 讛讻讗 讗讬住讜专讗 诇讘专讬讛 诪讜专讬转 讗诐 讻谉 诇讗 砖讬讬讱 诇讜诪专 注讘讚讜 讻讗砖转讜 讜讛拽砖讛 注诇讬讜 讛专讗"砖 讝"诇 讚诪讛讗 讚驻专讬讱 诇注讬诇 诪讚讗诪讬诪专 诇讗 诪砖诪注 讻讚讘专讬讜 注"讻 诇砖讜谉 讛专讗"砖 讝"诇 讜诇讻讗讜专讛 讬砖 诇转诪讜讛 注诇 转诪讬讛转 讛专讗"砖 讚讜讚讗讬 诇讗诪讬诪专 诪拽砖讛 砖驻讬专 讻讬讜谉 讚讗诪专 讘诪驻拽讬专 注讘讚讜 讜诪转 讗讬谉 诇讜 转拽谞讛 讜注"讻 讚讛讗 讚诇讗 诪爪讜 讛讬讜专砖讬诐 诇讻转讜讘 讙讟 砖讬讞专讜专 讛讬讬谞讜 诪砖讜诐 讚住讘专 讗讬住讜专讗 诇讘专讬讛 诇讗 诪讜专讬转 讜讗"讻 诪拽砖讛 讛砖"住 砖驻讬专 讚讗"讻 讛讜"诇 讻讬 讙专 讚诪讬转转讜 诪转专转 讻讬讜谉 砖讗讬谉 诪讬 砖讬讜专砖 讛讗讬住讜专 讗诇讗 讚注讬拽专 讚拽讚讜拽讜 砖诇 讛专讗"砖 讝"诇 讗讬谞讜 讗诇讗 诪诇砖讜谉 讛砖"住 讚拽讗诪专 住转诪讗 讚转诇诪讜讚讗 讗"讛 讛诪驻拽讬专 注讘讚讜 讜诪转 谞诪讬 讗"讻 诪砖诪注 讚讗讬 诇讗讜 诪讬诪专讗 讚讗诪讬诪专 讛讜讬 诇谉 诇诪讬诪专 讚讘诪驻拽讬专 注讘讚讜 讜诪转 谞诪讬 讗"爪 讙讟 砖讬讞专讜专 诪讛"讟 讚注讘讚讜 讻讗砖转讜 讜诇砖讬讟转 讛专讬"祝 讝"诇 讗讬谞讜 讻谉 讜讻讘专 讛讗专讻转讬 诇讬讬砖讘 砖讬讟转 讛专讬"祝 讝"诇 讜讗讬谉 诇讛讗专讬讱:





砖注专讬 转讜专转 讘讘诇

(诪 注"讗) 讗讬 讗转讛 诪讜讚讛 砖讘谞讬讛 注讘讚讬诐.鈥斪溩ぷㄗ�"讬 讛讗 讚讗诪专讬谞谉 诇诪讟讛 "讚专讘 讚讬诪讬 讟注讜转讗 讛讬讗", 讛讬讬谞讜 砖讚讬谞讜 砖诇 专' 讬讜讞谞谉 讗讬谞讜 讻讛诇讻讛, 砖讻讘专 讛拽砖讜 注诇讬讜 专' 讗诪讬 讜专' 讗住讬, 讜讗讬谉 讝讛 诪讞讜讜专. 讜谞专讗讛 讚诪讛 砖讗诪专讜 专' 讗诪讬 讜专' 讗住讬 "讗讬 讗转讛 诪讜讚讛 砖讘谞讬讛 注讘讚讬诐" 讛讬讬谞讜 讛讘谞讬诐 砖讬诇讚讛 诇驻谞讬 砖谞转谞讜 诇讛 讙讟 砖讞专讜专 讛专讬 讛诐 注讘讚讬诐, 讚讗讬谞讛讜 住讘专讬 诪注讜讻讘 讙讟 砖讞专讜专 讘谞讬讜 注讘讚讬诐 (注讬' 转讜住' 讚"讛 讗讜转讜). 讜讛"谞 讘讬专讜砖诇诪讬 讚驻专拽讬谉 讛"讚 [诪讛 注"讚], 讚讗"专 讬讜住讬 讘"专 讘讜谉 讚注讘讚 讛讬讜爪讗 诪砖讜诐 讬讗讜砖 讘谞讬讜 注讘讚讬诐. 讜诪"砖 诇诪讟讛 "讚专讘 讚讬诪讬 讟注讜转讗 讛讬讗" 注谞讬讬谞讜 讻驻砖讜讟讜 砖讟注讛 专讘 讚讬诪讬 讜诇讗 讗诪专 讻谉 专' 讬讜讞谞谉 诪注讜诇诐, 砖诪讗讞专 砖诇讗 爪讜讛 诇讘谞讬讜 诇砖讞专专讛 讗讬谞诐 讞讬讬讘讬诐 诇砖讞专专讛. 讜诪讛 砖讗诪专 "讗诇 讬砖转注讘讚讜 讘讛" - 谞转讻讜讬谉 砖诪注砖讛 讬讚讬讛 讬讛讬讛 砖诇 注爪诪讛 讜诇讗 诇讬讜专砖讬诐. 讜讻注讬谉 讝讛 讘讬专讜砖诇诪讬 拽讬讚讜砖讬谉 驻"讗 住讜讛"讙 [住 注"讗]: "驻诇讜谞讬转 砖驻讞转讬 注讜砖讛 讗谞讬 诇讛 讻转讘 砖诇讗 转砖转注讘讚 专' 诇注讝专 讜专"砖 讘谉 讬拽讬诐 讗注诇讜谉 注讜讘讚讗 拽讜诪讬 专' 讬讜讞谞谉 讗诪专 诇讗 讛讻诇 诪诪谞讜 诇砖注讘讚 <讘讛> 讘谞讬讛 诪讛 讛诐? 注讘讚讬诐. 诪讛 砖讬讬专 讘讛? 诪注砖讛 讬讚讬讛. 专' 讗讘讗 讜专' 讬讜住讬 转专讬讛讜谉 讗诪专讬谉 讚专讘讬 讛讬讗 讚专讘讬 讗诪专 讗讚诐 诪砖讞专专 讞爪讬 注讘讚讜". 讜讗祝 砖讘讬专讜砖诇诪讬 砖讬讟讛 讗讞专转, 讗讘诇 讛注谞讬谉 诪讜讻讬讞 讻驻讬专讜砖谞讜.





讬诐 砖诇 砖诇诪讛

讛讛讜讗 注讘讚讗 讚讛讜讛 诇讘讬 转专讬 拽诐 讞讚 诪讬谞讬讬讛讜 砖讞专专讬讛 诇驻诇讙讗 讗诪专 讗讬讚讱 讛砖转讗 砖诪注讬 专讘谞谉 讜诪驻住讚讬 诇讬 诪讬谞讗讬 讚转谞谉 诪讬 砖讞爪讬讜 注讘讚 讻讜' 讻讜驻讬谉 讗讜转讜 诇砖讞专专讜. 讗讝诇 讗拽谞讬讬讛 诇讘谞讜 拽讟谉 砖诇讞讛 专讘 讬讜住祝 讘专讬' 讚专讘讗 诇拽诪讬' 讚专讘 驻驻讗 砖诇讞 诇讬讛 讻讗砖专 注砖讛 讻谉 讬注砖讛 诇讜 讙诪讜诇讜 讬砖讜讘 讘专讗砖讜 讗谞讜 拽讬诐 诇谉 讘讬谞讜拽讗 讚讗讬拽专讘讛 讚注转讬' 诇讙讘讬 讝讜讝讬 诪拽专拽砖 诇讬' 讘讝讜讝讬 驻讬' 讛注讘讚 诪拽专拽砖 诇讬' 讘讝讜讝讬 讚讛讬讬谞讜 讘讚讘专 诪讜注讟 诇讬谞讜拽讗 讜诇讗 讬爪讟专讻讜 讘"讚 诇讻讜驻讜 讻讜' 讜讗讜拽诪讬谞讗 诇讬' 讗驻讜讟专讜驻讗 讜讻转讘 诇讬' 讙讬讟讗 讚讞讬专讜转讗 注诇 砖诪讬讛 驻讬' 专砖"讬 注诇 砖诪讬' 讚拽讟谉 诪砖讜诐 讚驻注讜讟讜转 诪拽讞谉 诪拽讞 讜诪诪讻专谉 诪诪讻专 讘诪讟诇讟诇讬谉. 讛拽砖讛 专砖讘"诐 讚讛讗 讚诪拽讞谉 诪拽讞 讜诪诪讻专谉 诪诪讻专 讛讬讬谞讜 讚讜拽讗 诪砖讜诐 讻讚讬 讞讬讬讜 讜诪讚专讘谞谉 讜讘诪诪讜谉 讛驻拽专 讘"讚 讛驻拽专. 讗讘诇 诇讛转讬专讜 讘讘转 讞讜专讬谉 讗讬谉 讻讞 讘讬讚 讘"讚 诇注砖讜转讜 讘砖诪讜 砖诇 拽讟谉 讚讗讬谉 诪注砖讛 拽讟谉 讻诇讜诐 讚讜诪讬讗 讚讙讟 讗砖讛 讚拽讟谉 砖讘讗 注诇 讬讘诪转讜 讗讬谞讜 谞讜转谉 讙讟 注讚 砖讬讙讚诇 讜驻讬' 专砖讘"诐 讜讻转讬讘 诇讬' 讙讬讟讗 注诇 砖诪讬' 讚讗驻讜讟专讜驻讗 讗注"讙 讚讘注诇诪讗 讗讬谉 讛讗驻讜讟专讜驻讗 专砖讗讬 诇讛讜爪讬讗 诇讞讬专讜转 讛讻讗 讻讬讜谉 砖注砖讛 砖诇讗 讻讛讜讙谉 诇讛拽谞讜转讜 诇讘谞讜 拽讟谉 诇讛驻拽讬注 诪转拽谞转 讞讻诪讬诐. 讛驻拽讬专讜 讘"讚 诪诪讜谉 讛拽讟谉 讜谞转谞讜讛讜 诇讗驻讜讟专讜驻讜住 讻讚讬 诇砖讞专专讜. 讜讻讬 讛讗讬 讙讜谞讗 转谞讬讗 讘讛谞讬讝拽讬谉 讚讗驻讜讟专讜驻住讬' 转讜专诪讬谉 讜诪注砖专讬谉 诇讗讻讜诇 讜讗注"讙 讚讚专砖讬谞谉 讗转诐 讜诇讗 讗驻讜讟专讜驻住'. 诪"诪 讛驻拽讬专讜 讛讘"讚 转讘讜讗讛 砖诇 讬转讜诪讬诐 讜谞转谞讜讛讜 诇讗驻讜讟专讜驻讜住讬' 讻讚讬 砖讬讜讻诇讜 诇转专讜诐. 讜讻讛谉 讛讗讜讻诇 讗转 讛转专讜诪讛 讗讬谉 讘讛 诪砖讜诐 讟讘诇. 讜拽专拽砖 讝讜讝讬 讻讚讬 砖诇讗 讬爪讜讜讞 讛转讬谞讜拽. 专"讞 驻讬' 讚讻转讬讘 诇讬讛 讙讬讟讗 讚讞讬专讜转讗 注诇 砖诪讬讛 讚讗驻讜讟专讜' 诪讚讬谞讗 讜诇讗 诪拽谞住 诪讚诇讗 拽讗诪专 讛讜讗 注砖讛 砖诇讗 讻讛讜讙谉 讗祝 讗谞谉 谞注砖讛 诇讜 砖诇讗 讻讛讜讙谉 讗诇讗 讻讗砖专 注砖讛 拽讗诪专 讻诇讜诪专 讚讬谞讗 讛讻讬 讚诪讜拽诪讬谞谉 诇讬' 讗驻讜讟专讜驻讗 诇砖讜诐 讛注讘讚 讘讚诪讬诐 讬驻讬诐 讜诪拽专拽砖 诇讬' 讝讜讝讬 讻讚讬 砖讬转专爪讛 讛拽讟谉 讘诪讻讬专讛 讜讻讜转讘 注讘讚 砖讟专 诇拽讟谉 注诇 讗讜转谉 讛讚诪讬诐 讜讬诪讻讜专 讛讗驻讜讟专讜驻讗 讗转 讛注讘讚 诇注爪诪讜 讘讗讜转谉 讛讚诪讬' 讻讬 讛讗驻讜讟专讜驻住讬' 专砖讗讬诐 诇诪讻讜专 注讘讚讬诐 讻讚讗诪专讬谞谉 诇拽诪谉 讘讛谞讬讝拽讬谉 诪讜讻专讬' 注讘讚讬诐 讜诇讜拽讞讬谉 砖讚讜转 讜转讜 讗诪专讬谞谉 诪讜讻专讬' 讗讜转诐 诇讗讞专讬诐 诪讜爪讬讗讬诐 讗讜转诐 诇讞讬专讜转 讜讘砖讟专 砖讻转讜讘 注诇 注爪诪讜 讘诪爪讜转 讛讗驻讜讟专讜驻讜住 讬爪讗 诇讞讬专讜转 讻讚讗诪专讬谞谉 讗祝 讛讜讗 谞讜转谉 讚诪讬 注爪诪讜 讜讬讜爪讗 讜讻住祝 讙讜诪专 讘讜 讜讗驻讬诇讜 讘诇讗 拽专拽讜砖 讝讜讝讬 讗诇讗 诪砖讜诐 讚诪讞讝讬 讻讞讜讻讗 讜讟诇讜诇讗 砖讛转讬谞讜拽 注讜诪讚 讜爪讜讜讞 砖诇讗 诇诪讻讜专 诇驻讬 砖讗讘讬讜 诪诇诪讚讜 砖诇讗 诇诪讻讜专. 讜讗讬转 讘讬' 诪砖讜' 诇讝讜转 砖驻转讬诐 讻讜' 讜讻转讬讘 诇讬讛 讙讬讟讗 讚讞讬专讜转讗 讘砖诪讬讛 砖诇 讗驻讜讟专讜驻讜住 诇专讜讜讞讗 讚诪讬诇转' 诇驻讬 砖讛注诪讬讚讜 讘"讚 讗驻讜讟专讜驻讜住 讘注"讻 砖诇 讛讗讘 讛爪专讬讻讜 讙讟 砖讞专讜专 讻讚讬 砖诇讗 讬诇诪讚 讛讗讘 讗转 讛拽讟谉 诇注专注专 讜诇讜诪专 注讘讚讬 讗转讛 讜讗讞专讬 砖讻转讘 诇讜 讛讗驻讜讟专讜驻讜住 讙讟 砖讞专讜专 诇讗 讬讻讜诇 诇讛讜爪讬讗讜 注诇讬讜 诇注讝 讚讛讗 讚讗讬谉 讛讗驻讜讟专讜驻讜住讬' 专砖讗讬谉 诇讛讜爪讬讗 诇讞讬专讜转. 讛讬讬谞讜 诪讚专讘谞谉 讘注诇诪讗 诪砖讜诐 讚讗诪专讬谞谉 讚诪讬讝诇讝诇讬 讘谞讻住讬 讬转讜诪讬诐 讜讛讻讗 诇讬讻讗 诇诪讬讞砖 诇讛讻讬 讻讬 讬讚注讬 砖讻诇 讛诪注砖讛 谞注砖讛 讘诪讗诪专 讘"讚 讜讝讛讜 驻讬' 讛诪讞讜讜专 讜讗祝 讛专"谉 讻转讘讜 讜讻转讘 砖讻谉 讚注转 讛专讬"祝 讜讻转讘 讜诇驻"讝 诇讗 拽"诇 讻专讘谞谉 讚讗诪专讬 讘驻专拽 讛谞讬讝拽讬谉 讚讗讬谉 讗驻讜讟专讜驻讜住 专砖讗讬 诇讛讜爪讬讗 注讘讚讬诐 诇讞讬专讜转 讗诇讗 讻专' 讚驻诇讬讙 注诇讬讬讛讜 讜讗诪专 专砖讗讬. 讗诇讗 砖讛专讬"祝 讝"诇 讻转讘讛 诇讛讚讬讗 讜诇讗 驻住拽 讘讛 讛诇讻讛 讻专' 诇驻讬讻讱 驻讬专讜砖讜 讚讻讬 讗诪专讬谞谉 讚讗讬谉 专砖讗讬谉 诇讛讜爪讬讗 讗讜转谉 诇讞讬专讜转 诇讗 砖讗讬谉 讚讬谞诐 诇注砖讜转 讻谉 讚讻讬讜谉 讚拽"诇 讚讻住祝 讙讜诪专 讘讜 讻讚讗讬转讗 讛讻讗 讘讙诪' 讻砖诐 砖诪讜讻专讬谉 讗讜转诐 诇讗讞专讬诐 讻讱 专砖讗讬谉 诇讬讟讜诇 诪诪谞讜 讚诪讬 注爪诪讜 讗诇讗 砖讞砖砖讜 砖诪讗 诇讗 讬讚拽讚拽讜 注诪讛诐 讘砖讜诪转 讚诪讬讛诐 讜讻讗谉 拽谞住讜 讗讜转讜 诪砖讜诐 讻讗砖专 注砖讛 讻谉 讬注砖讛 诇讜 讜讛注诪讬讚讜 讚讘专讬讛诐 注诇 讚讬谉 转讜专讛. 注"讻. 讜讻转讘 讛讟讜专 讜讚讜拽讗 讘讛讗讬 讙讜谞讗 砖讻讬讜谉 诇讛驻拽讬注 转拽谞转 讞讻诪讬诐 讗讘诇 讗诐 诪转 讜讛谞讬讞 讘谉 拽讟谉 讜讗讞"讻, 砖讞专专 讛砖讜转祝 讞诇拽讜 讗讬谉 诪注诪讬讚讬谉 讗驻讜讟专讜驻讗 诇砖讞专专讜 讗诇讗 注讜讘讚 讗转 注爪诪讜 讬讜诐 讗讞讚 讜讗转 讛拽讟谉 讬讜诐 讗讞讚 注讚 砖讬讙讚讬诇 讜讛讬讻讗 砖谞讙讞讜 砖讜专 讗讜 讗讚诐 谞讻转讜讘 诇拽诪谉 讗讬"讛 讘住讬诪谉 谞"讟:

